PMIndiaData/PMIndiaSum huggingface dataset:
ਸੰਸਦ ਦੇ ਸਰਦ-ਰੁੱਤ ਦੀ ਸ਼ੁਰੂਆਤ ਮੌਕੇ ਸੰਸਦ ਭਵਨ ਦੇ ਬਾਹਰ ਪ੍ਰਧਾਨ ਮੰਤਰੀ ਵੱਲੋਂ ਮੀਡੀਆ ਨੂੰ ਦਿੱਤੇ ਬਿਆਨ ਦਾ ਮੂਲ-ਪਾਠ

ਤੁਹਾਨੂੰ ਸਭ ਨੂੰ ਨਮਸਕਾਰ ਸਾਥੀਓ। ਅੱਜ ਸੰਸਦ ਦਾ ਸੈਸ਼ਨ ਸ਼ੁਰੂ ਹੋ ਰਿਹਾ ਹੈ। ਪਿਛਲੇ ਸੈਸ਼ਨ ਦੌਰਾਨ ਜੀ.ਐੱਸ.ਟੀ. ਜਿਹਾ ਅਹਿਮ ਫ਼ੈਸਲਾ ਹੋਣ ਕਾਰਨ ਇੱਕ ਦੇਸ਼ ਵਿੱਚ ਇੱਕ ਟੈਕਸ ਵਿਵਸਥਾ ਦਾ ਜੋ ਸੁਫ਼ਨਾ ਹੈ, ਉਸ ਦਿਸ਼ਾ ਵਿੱਚ ਬਹੁਤ ਅਹਿਮ ਕੰਮ ਸਦਨ ਨੇ ਕੀਤਾ ਹੈ। ਮੈਂ ਉਸ ਦਿਨ ਵੀ ਸਾਰੀਆਂ ਪਾਰਟੀਆਂ ਦਾ ਧੰਨਵਾਦ ਕੀਤਾ ਸੀ। ਦੇਸ਼ ਹਿਤ ਵਿੱਚ ਜਦੋਂ ਸਾਰੀਆਂ ਪਾਰਟੀਆਂ ਨਾਲ ਮਿਲ ਕੇ ਚੱਲਦੀਆਂ ਹਨ, ਤਾਂ ਫ਼ੈਸਲੇ ਵੀ ਵਧੀਆ ਹੁੰਦੇ ਹਨ, ਛੇਤੀ ਹੁੰਦੇ ਹਨ, ਨਤੀਜਾ ਵੀ ਚੰਗਾ ਮਿਲਦਾ ਹੈ। ਇਸ ਸੈਸ਼ਨ ‘ਚ ਵੀ ਵਧੀਆ ਚਰਚਾ ਹੋਵੇਗੀ। ਸਾਰੇ ਵਿਸ਼ਿਆਂ ‘ਤੇ ਚਰਚਾ ਹੋਵੇਗੀ। ਪਾਰਟੀਆਂ ਆਪਣੀ ਸਿਆਸੀ ਸੋਚ ਦੇ ਅਧਾਰ ‘ਤੇ ਵੀ ਚਰਚਾ ਹੋਵੇਗੀ। ਆਮ ਨਾਗਰਿਕ ਦੀਆਂ ਆਸਾਂ ਅਤੇ ਜ਼ਰੂਰਤਾਂ ਦੇ ਸੰਦਰਭ ਵਿੱਚ ਚਰਚਾ ਹੋਵੇਗੀ। ਸਰਕਾਰ ਦੀ ਜੋ ਸੋਚ ਹੈ, ਉਸ ਉੱਤੇ ਚਰਚਾ ਹੋਵੇਗੀ ਅਤੇ ਮੈਨੂੰ ਲੱਗਦਾ ਹੈ ਕਿ ਬਹੁਤ ਹੀ ਵਧੀਆ debate ਵੀ ਸੈਸ਼ਨ ਦੌਰਾਨ ਹੋਵੇਗੀ। ਸਾਰੀਆਂ ਪਾਰਟੀਆਂ ਦਾ ਬਹੁਤ ਹੀ ਵਧੀਆ ਉੱਤਮ ਯੋਗਦਾਨ ਹੋਵੇਗਾ। ਸਰਕਾਰ ਵੱਲੋਂ ਜੋ ਪ੍ਰਸਤਾਵਿਤ ਕੰਮ-ਕਾਜ ਦੇ ਵਿਸ਼ੇ ਹਨ, ਉਸ ਨੂੰ ਮੁਕੰਮਲ ਕਰਨ ਲਈ ਸਾਰੀਆਂ ਪਾਰਟੀਆਂ ਨੂੰ ਨਾਲ ਲੈ ਕੇ ਅੱਗੇ ਵਧਣ ਦਾ ਭਰਪੂਰ ਯਤਨ ਕੀਤਾ ਜਾਵੇਗਾ। ਜੀ.ਐੱਸ.ਟੀ. ਦੇ ਕੰਮ ਨੂੰ ਅੱਗੇ ਵਧਾਉਣ ਲਈ ਸਾਰੀਆਂ ਰਾਜ ਸਰਕਾਰਾਂ ਨਾਲ, ਉਸ ਵਿੱਚ ਵੀ, ਸਾਰੀਆਂ ਪਾਰਟੀਆਂ ਇੱਕ ਤਰ੍ਹਾਂ ਹੈ ਹੀ ਹਨ, ਲਗਾਤਾਰ ਮੀਟਿੰਗਾਂ ਹੋ ਰਹੀਆਂ ਹਨ, ਸਦਨ ਤੋਂ ਪਹਿਲਾਂ ਵੀ, ਸਾਰੀਆਂ ਪਾਰਟੀਆਂ ਨਾਲ ਲਗਾਤਾਰ ਵਿਚਾਰ-ਵਟਾਂਦਰਾ ਹੁੰਦਾ ਰਿਹਾ ਹੈ। ਸਰਕਾਰ ਦਾ ਇਹ ਮੱਤ ਰਿਹਾ ਹੈ ਕਿ ਹਰੇ ਵਿਸ਼ੇ ਲਈ ਚਰਚਾ ਵਾਸਤੇ ਅਸੀਂ ਤਿਆਰ ਹਾਂ। ਖੁੱਲ੍ਹ ਕੇ ਚਰਚਾ ਹੋਵੇ, ਇਸ ਲਈ ਅਸੀਂ ਤਿਆਰ ਹਾਂ। ਅਤੇ ਉਸ ਕਾਰਨ ਬਹੁਤ ਹੀ ਵਧੀਆ ਫ਼ੈਸਲੇ ਲਈ ਅਨੁਕੂਲਤਾ ਬਣੇਗੀ। ਮੈਂ ਤੁਹਾਡਾ ਸਭ ਦਾ ਬਹੁਤ-ਬਹੁਤ ਧੰਨਵਾਦ ਕਰਦਾ ਹਾਂ।
ਪ੍ਰਧਾਨ ਮੰਤਰੀ ਵੱਲੋਂ ਵੀਡਿਓ ਕਾਨਫਰੰਸਿੰਗ ਜ਼ਰੀਏ ਦੱਖਣੀ ਏਸ਼ੀਆਈ ਰਾਸ਼ਟਰਾਂ ਦੀਆਂ ਸਰਕਾਰਾਂ ਦੇ ਮੁਖੀਆ ਨਾਲ ਦੱਖਣ ਏਸ਼ੀਆ ਸੈਟੇਲਾਈਟ ਦੀ ਲਾਂਚਿੰਗ ਮੌਕੇ ਦਿੱਤੇ ਉਦਘਾਟਨੀ ਭਾਸ਼ਣ ਦਾ ਮੂਲ ਪਾਠ

ਸਤਿਕਾਰਤ ਅਫ਼ਗਾਨਿਸਤਾਨ ਦੇ ਰਾਸ਼ਟਰਪਤੀ ਅਸ਼ਰਫ਼ ਗਨੀ, ਸਤਿਕਾਰਤ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਸ਼ੇਖ ਹਸੀਨਾ, ਸਤਿਕਾਰਤ ਭੂਟਾਨ ਦੇ ਪ੍ਰਧਾਨ ਮੰਤਰੀ ਸ਼ੇਰਿੰਗ ਤੋਬਗੇ (Tshering Tobgay), ਸਤਿਕਾਰਤ ਮਾਲਦੀਵਸ ਦੇ ਰਾਸ਼ਟਰਪਤੀ ਅਬਦੁੱਲਾ ਯਾਮਨੀ, ਸਤਿਕਾਰਤ ਨੇਪਾਲ ਦੇ ਪ੍ਰਧਾਨ ਮੰਤਰੀ ਪੁਸ਼ਪਾ ਕਮਲ ਦਹਿਲ, ਸਤਿਕਾਰਤ ਸ੍ਰੀ ਲੰਕਾ ਦੇ ਰਾਸ਼ਟਰਪਤੀ ਸ੍ਰੀਸੇਨਾ ਮੈਥਰੀਪਾਲਾ (Maithripala Sirisena ), ਭੈਣੋਂ ਅਤੇ ਭਰਾਵੋ, ਨਮਸਕਾਰ! ਸਤਿਕਾਰਤ, ਅੱਜ ਦੱਖਣੀ ਏਸ਼ੀਆ ਲਈ ਇਤਿਹਾਸਕ ਦਿਨ ਹੈ। ਤਰਜੀਹ ਤੋਂ ਬਿਨਾਂ ਇੱਕ ਦਿਨ। ਦੋ ਸਾਲ ਪਹਿਲਾਂ ਭਾਰਤ ਨੇ ਵਾਅਦਾ ਕੀਤਾ ਸੀ। ਦੱਖਣੀ ਏਸ਼ੀਆ ਦੇ ਆਪਣੇ ਭੈਣਾਂ ਅਤੇ ਭਰਾਵਾਂ ਦੇ ਵਾਧੇ ਅਤੇ ਖੁਸ਼ਹਾਲੀ ਲਈ ਪੁਲਾੜ ਤਕਨਾਲੋਜੀ ਦੇ ਵਿਸਥਾਰ ਦਾ ਵਾਅਦਾ। ਦੱਖਣ ਏਸ਼ੀਆ ਸੈਟੇਲਾਈਟ ਦੀ ਲਾਂਚਿੰਗ ਨਾਲ ਉਹ ਸਫਲਤਾ ਪੂਰਵਕ ਪੂਰਾ ਹੋ ਗਿਆ ਹੈ। ਇਸ ਲਾਂਚਿੰਗ ਨਾਲ ਅਸੀਂ ਆਪਣੀ ਸਾਂਝੇਦਾਰੀ ਦੀ ਸਭ ਤੋਂ ਉੱਤਮ ਸੀਮਾ ਬਣਾਉਣ ਦੀ ਸ਼ੁਰੂਆਤ ਕੀਤੀ ਹੈ। ਅਕਾਸ਼ ਵਿੱਚ ਇਸ ਦੀ ਸਥਿਤੀ ਉੱਚੀ ਹੋਣ ਨਾਲ ਦੱਖਣੀ ਏਸ਼ੀਆ ਸਹਿਯੋਗ ਦਾ ਇਹ ਪ੍ਰਤੀਕ ਸਾਡੇ ਖੇਤਰ ਵਿੱਚ ਢਾਈ ਅਰਬ ਤੋਂ ਜ਼ਿਆਦਾ ਲੋਕਾਂ ਦੀ ਆਰਥਿਕ ਪ੍ਰਗਤੀ ਦੀਆਂ ਉਮੀਦਾਂ ਨੂੰ ਪੂਰਾ ਕਰੇਗਾ। ਅਤੇ ਬਾਹਰੀ ਪੁਲਾੜ ਵਿੱਚ ਸਾਡੇ ਲਿੰਕ ਦਾ ਵਿਸਥਾਰ ਕਰੇਗਾ। ਸਤਿਕਾਰਤ ਮੈਂ ਅੱਜ ਇਸ ਲਾਂਚਿੰਗ ਦਾ ਜਸ਼ਨ ਮਨਾਉਣ ਲਈ ਅਫ਼ਗਾਨਿਸਤਾਨ, ਬੰਗਲਾਦੇਸ਼, ਭੂਟਾਨ, ਨੇਪਾਲ, ਮਾਲਦੀਵਸ ਅਤੇ ਸ੍ਰੀ ਲੰਕਾ ਦੇ ਆਪਣੇ ਸਾਥੀ ਨੇਤਾਵਾਂ ਦੇ ਸ਼ਾਮਲ ਹੋਣ ‘ਤੇ ਸ਼ੁਕਰੀਆ ਅਦਾ ਕਰਦਾ ਹਾਂ। ਮੈਂ ਤੁਹਾਡੀਆਂ ਸਰਕਾਰਾਂ ਵੱਲੋਂ ਮਜ਼ਬੂਤ ਅਤੇ ਮੁੱਲਵਾਨ ਸਮਰਥਨ ਦੇਣ ਲਈ ਬਹੁਤ ਪ੍ਰਸ਼ੰਸਾ ਕਰਦਾ ਹਾਂ, ਇਸ ਤੋਂ ਬਿਨਾਂ ਇਹ ਪ੍ਰਾਜੈਕਟ ਸੰਭਵ ਨਹੀਂ ਹੋਣਾ ਸੀ। ਆਪਣੇ ਲੋਕਾਂ ਦੀਆਂ ਜ਼ਰੂਰਤਾਂ ਲਈ ਸਾਡਾ ਸਾਰਿਆਂ ਦਾ ਇਕੱਠਾ ਅੱਗੇ ਆਉਣਾ ਸਾਡੇ ਦ੍ਰਿੜ ਸੰਕਲਪ ਦਾ ਪ੍ਰਤੀਕ ਹੈ। ਇਹ ਦਰਸਾਉਂਦਾ ਹੈ ਕਿ ਸਾਡੀਆਂ ਆਪਣੇ ਨਾਗਰਿਕਾਂ ਲਈ ਸਮੂਹਿਕ ਪਸੰਦਾਂ ਝਗੜੇ ਨਹੀਂ ਸਹਿਯੋਗ, ਵਿਨਾਸ਼ ਨਹੀਂ ਵਿਕਾਸ ਅਤੇ ਗਰੀਬੀ ਨਹੀਂ ਬਲਕਿ ਖੁਸ਼ਹਾਲੀ ਲਿਆਉਣਗੀਆਂ। ਸਤਿਕਾਰਤ ਦੱਖਣੀ ਏਸ਼ੀਆ ਵਿੱਚ ਇਹ ਆਪਣੇ ਤਰ੍ਹਾਂ ਦਾ ਪਹਿਲਾ ਪ੍ਰਾਜੈਕਟ ਹੈ। ਅਤੇ ਇਸ ਜ਼ਰੀਏ ਅਫ਼ਗਾਨਿਸਤਾਨ, ਬੰਗਲਾਦੇਸ਼, ਭੂਟਾਨ, ਮਾਲਦੀਵਸ, ਨੇਪਾਲ, ਸ੍ਰੀ ਲੰਕਾ ਅਤੇ ਭਾਰਤ ਮਿਲ ਕੇ ਹਾਸਲ ਕਰਨਗੇ: ਪ੍ਰਭਾਵਸ਼ਾਲੀ ਸੰਚਾਰ, ਬਿਹਤਰ ਸ਼ਾਸਨ ਬਿਤਹਰ ਬੈਕਿੰਗ ਅਤੇ ਦੂਰ ਦਰਾਜ ਦੇ ਖੇਤਰਾਂ ਵਿੱਚ ਬਿਹਤਰ ਸਿੱਖਿਆ, ਮੌਸਮ ਦੀ ਸਟੀਕ ਭਵਿੱਖਬਾਣੀ ਅਤੇ ਨਕਸ਼ਿਆਂ ਲਈ ਕੁਸ਼ਲ ਸੰਕੇਤ, ਟੈਲੀ ਮੈਡੀਸਨ ਰਾਹੀਂ ਲੋਕਾਂ ਨੂੰ ਚੋਟੀ ਦੀਆਂ ਮੈਡੀਕਲ ਸੇਵਾਵਾਂ ਨਾਲ ਜੋੜਨਾ ਅਤੇ ਕੁਦਰਤੀ ਆਫ਼ਤ ਮੌਕੇ ਜਲਦੀ ਪ੍ਰਤੀਕਿਰਿਆ। ਖੇਤਰ ਵਿੱਚ ਪੁਲਾੜ ਤਕਨਾਲੋਜੀ ਸਾਡੇ ਲੋਕਾਂ ਦੀ ਜ਼ਿੰਦਗੀ ਨਾਲ ਜੁੜੇਗੀ। ਸੈਟੇਲਾਈਟ ਦੇਸ਼ਾਂ ਨੂੰ ਆਪਣੀਆਂ ਵਿਅਕਤੀਗਤ ਜ਼ਰੂਰਤਾਂ ਅਤੇ ਤਰਜੀਹਾਂ ਅਨੁਸਾਰ ਵਿਸ਼ੇਸ਼ ਸੇਵਾਵਾਂ ਅਤੇ ਸਾਂਝੀਆਂ ਸੇਵਾਵਾਂ ਵੀ ਮੁਹੱਈਆ ਕਰਾਏਗਾ। ਇਹ ਟੀਚਾ ਹਾਸਲ ਕਰਨ ‘ਤੇ ਮੈਂ ਭਾਰਤ ਦੇ ਪੁਲਾੜ ਵਿਗਿਆਨੀਆਂ ਦੇ ਭਾਈਚਾਰੇ ਨੂੰ ਵਧਾਈ ਦਿੰਦਾ ਹਾਂ ਅਤੇ ਵਿਸ਼ੇਸ਼ ਤੌਰ ‘ਤੇ ਭਾਰਤੀ ਪੁਲਾੜ ਖੋਜ ਸੰਸਥਾ (ਇਸਰੋ) ਨੂੰ। ਦੱਖਣ ਏਸ਼ੀਆ ਸੈਟੇਲਾਈਟ ਨੂੰ ਖੇਤਰੀ ਲੋੜਾਂ ਅਨੁਸਾਰ ਵਿਕਸਤ ਕਰਨ ਅਤੇ ਇਸ ਦੀ ਲਾਂਚਿੰਗ ਨੂੰ ਸਫਲ ਕਰਨ ਵਿੱਚ ਇਸਰੋ ਦੀ ਟੀਮ ਨੇ ਮੋਹਰੀ ਭੂਮਿਕਾ ਨਿਭਾਈ ਹੈ। ਸਤਿਕਾਰਤ ਸਰਕਾਰਾਂ ਦੇ ਤੌਰ ‘ਤੇ ਸਾਡੀ ਅਹਿਮ ਜ਼ਿੰਮੇਵਾਰੀ ਲੋਕਾਂ ਅਤੇ ਸਮੁਦਾਇਆਂ ਲਈ ਵਾਧਾ, ਵਿਕਾਸ ਅਤੇ ਸ਼ਾਂਤੀ ਨੂੰ ਕਾਇਮ ਰੱਖਣਾ ਹੈ। ਅਤੇ ਮੈਨੂੰ ਯਕੀਨ ਹੈ ਕਿ ਜਦੋਂ ਅਸੀਂ ਮਿਲ ਕੇ ਗਿਆਨ, ਤਕਨਾਲੋਜੀ ਅਤੇ ਵਾਧੇ ਦਾ ਫਲ਼ ਸਾਂਝਾ ਕਰਾਂਗੇ, ਅਸੀਂ ਆਪਣੇ ਵਿਕਾਸ ਅਤੇ ਖੁਸ਼ਹਾਲੀ ਨੂੰ ਤੇਜ ਕਰਾਂਗੇ। ਤੁਹਾਡੇ ਸਾਰਿਆਂ ਦੀ ਮੌਜੂਦਗੀ ਲਈ ਮੈਂ ਧੰਨਵਾਦ ਕਰਦਾ ਹਾਂ ਅਤੇ ਆਪਣੀ ਸਾਂਝੀ ਸਫਲਤਾ ਲਈ ਤੁਹਾਨੂੰ ਮੁੜ ਤੋਂ ਵਧਾਈ ਦਿੰਦਾ ਹਾਂ। ਧੰਨਵਾਦ। ਤੁਹਾਡਾ ਬਹੁਤ ਬਹੁਤ ਧੰਨਵਾਦ।
ਜਾਰਡਨ ਦੇ ਰਾਇਲ ਹਾਸ਼ੇਮਾਈਟ ਕੋਰਟ ਦੇ ਚੀਫ ਡਾ ਫੈਜ ਤਾਰਾਵਨੇਹ (Dr. Fayez Tarawneh) ਨੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ ਕੀਤੀ

ਸ਼ੁੱਕਰਵਾਰ – 10 ਮਾਰਚ, 2017 ਨੂੰ ਜਾਰਡਨ ਦੇ ਰਾਇਲ ਹਾਸ਼ੇਮਾਈਟ ਕੋਰਟ ਦੇ ਚੀਫ ਡਾ ਫੈਜ ਤਾਰਾਵਨੇਹ (Dr. Fayez Tarawneh) ਨੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ ਕੀਤੀ। ਉਨ੍ਹਾਂ ਨੇ ਦੁਵੱਲੇ ਸਬੰਧਾਂ ਅਤੇ ਇਸ ਬਾਰੇ ਕਈ ਮੌਕਿਆਂ ਨੂੰ ਮਜ਼ਬੂਤ ਕਰਨ ਲਈ ਸਾਂਝੀ ਵਚਨਬੱਧਤਾ ਤੇ ਚਰਚਾ ਕੀਤੀ। ਡਾ ਫੈਜ ਤਾਰਾਵਨੇਹ ਨੇ ਪ੍ਰਧਾਨ ਮੰਤਰੀ ਨਾਲ ਪੱਛਮੀ ਏਸ਼ੀਆ ਦੇ ਹਾਲਾਤ ਅਤੇ ਦਹਿਸ਼ਤਗਰਦੀ ਦੇ ਸੰਤਾਪ ਬਾਰੇ ਵਿਚਾਰ ਸਾਂਝੇ ਕੀਤੇ, ਜਿਨ੍ਹਾਂ ਬਾਰੇ ਵਿਆਪਕ ਅੰਤਰਰਾਸ਼ਟਰੀ ਪ੍ਰਤੀਕਰਮ ਦੀ ਲੋੜ ਹੈ। ਡਾ ਫੈਜ ਤਾਰਾਵਨੇਹ ਨੇ ਪ੍ਰਧਾਨ ਮੰਤਰੀ ਨੂੰ ਮਾਣਯੋਗ ਸੁਲਤਾਨ ਅਬਦੁੱਲਾ II ਇਬਨ ਅਲ ਹੁਸੈਨ (His Majesty King Abdullah II Ibn Al Hussein) ਵੱਲੋਂ ਵਧਾਈਆਂ ਦਿੱਤੀਆਂ।
ਭਾਰਤ ਸਰਕਾਰ ਅਤੇ ਜਪਾਨ ਸਰਕਾਰ ਵਿਚਾਲੇ ਦੂਹਰੇ ਕਰ ਤੋਂ ਬਚਣ ਅਤੇ ਆਮਦਨ ਕਰ ਮਾਮਲੇ ‘ਚ ਵਿੱਤੀ ਵਰ੍ਹੇ ਦੀ ਚੋਰੀ ਰੋਕਣ ਲਈ ਪ੍ਰੋਟੋਕੋਲ ਸੋਧ ਨੂੰ ਪ੍ਰਵਾਨਗੀ

ਭਾਰਤ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਭਾਰਤ ਅਤੇ ਜਪਾਨ ਵਿਚਾਲੇ ਦੂਹਰੇ ਕਰ ਤੋਂ ਬਚਣ ਲਈ 1989 ‘ਚ ਹੋਂਦ ਵਿੱਚ ਲਿਆਂਦੇ ਡਬਲ ਟੈਕਸੈਸ਼ਨ ਓਵਾਇਡ ਕਨਵੈਨਸ਼ਨ (ਡੀ.ਟੀ.ਏ.ਸੀ.) ਨੂੰ ਸੋਧਨ ਲਈ ਦਸਤਖ਼ਤ ਕਰਨ ਅਤੇ ਪ੍ਰੋਟੋਕੋਲ ਦੀ ਪੁਸ਼ਟੀ ਕਰਨ ਨੂੰ ਪ੍ਰਵਾਨਗੀ ਦਿਤੀ। ਇਹ ਪ੍ਰੋਟੋਕੋਲ ਕੌਮਾਂਤਰੀ ਮਾਪਦੰਡਾਂ ਮੁਤਾਬਕ, ਬੈਂਕ ਸੂਚਨਾ ਅਤੇ ਬਿਨਾਂ ਘਰੇਲੂ ਵਿਆਜ ਕਰ ਦੀ ਸੂਚਨਾ ਦੇ ਮੁੱਦਿਆਂ ‘ਤੇ ਸੂਚਨਾ ਦੇ ਆਦਾਨ-ਪ੍ਰਦਾਨ ਦੀ ਸਹੂਲਤ ਦੇਵੇਗਾ। ਇਸ ਪ੍ਰੋਟੋਕੋਲ ‘ਤੇ ਅੱਗੇ ਜਪਾਨ ਤੋਂ ਕਿਸੇ ਵੀ ਤਰ੍ਹਾਂ ਦੀ ਸੂਚਨਾ ਨੂੰ, ਉੱਥੋਂ ਦੇ ਕਿਸੇ ਵੀ ਪ੍ਰਮਾਣਿਕ ਕਾਬਲ ਅਧਿਕਾਰੀ ਜਾਂ ਹੋਰਾਂ ਨਾਲ, ਦੂਜੀਆਂ ਕਾਨੂੰਨ ਲਾਗੂ ਕਰਨ ਵਾਲੀਆਂ ਏਜੰਸੀਆਂ ਨਾਲ, ਭਾਰਤ ਦੇ ਰਹਿਣ ਵਾਲਿਆਂ ਲਈ ਸਾਂਝਾ ਕਰਨ ਦਾ ਪ੍ਰਬੰਧ ਵੀ ਹੈ। ਇਸ ਪ੍ਰੋਟੋਕੋਲ ‘ਚ ਅੱਗੇ ਭਾਰਤ ਅਤੇ ਜਪਾਨ ਨੂੰ ਮਾਲੀਆ ਦਾਅਵੇ ਇਕੱਠੇ ਕਰਨ, ਉਸ ਦੇਸ਼ ‘ਚ ਸਰਕਾਰ ਜਾਂ ਵਿੱਤੀ ਸਰਕਾਰੀ ਅਦਾਰਿਆਂ ਵੱਲੋਂ ਕਰਜ਼ਾ-ਦਾਅਵਿਆਂ ‘ਚ ਆਮਦਨ ਕਰ ‘ਤੇ ਵਿਆਜ ਤੋਂ ਛੋਟ ਲਈ ਇੱਕ-ਦੂਜੇ ਦੀ ਸਹਾਇਤਾ ਲਈ ਵੀ ਪ੍ਰਬੰਧ ਹੈ।
ਪ੍ਰਧਾਨ ਮੰਤਰੀ ਵੱਲੋਂ ਸਵਰਗੀ ਸ੍ਰੀ ਕੇਦਾਰਨਾਥ ਸਾਹਨੀ ਦੇ ਜੀਵਨ ਬਾਰੇ ਪੁਸਤਕ ਜਾਰੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਅੱਜ ਸਵਰਗੀ ਸ੍ਰੀ ਕੇਦਾਰਨਾਥ ਸਾਹਨੀ ਦੇ ਜੀਵਨ ਬਾਰੇ ਇੱਕ ਪੁਸਤਕ ਜਾਰੀ ਕੀਤੀ। ਇਸ ਮੌਕੇ ਬੋਲਦਿਆਂ ਪ੍ਰਧਾਨ ਮੰਤਰੀ ਨੇ ਸ੍ਰੀ ਸਾਹਨੀ ਨਾਲ ਸਬੰਧਤ ਕਈ ਘਟਨਾਵਾਂ ਨੂੰ ਯਾਦ ਕੀਤਾ। ਸਮਾਜ ਅਤੇ ਜਨਤਕ ਜੀਵਨ ਵਿੱਚ ਘਟਦੀਆਂ ਜਾ ਰਹੀਆਂ ਨੈਤਿਕ ਕਦਰਾਂ-ਕੀਮਤਾਂ ਉੱਤੇ ਚਿੰਤਾ ਪ੍ਰਗਟਾਉਂਦਿਆਂ ਪ੍ਰਧਾਨ ਮੰਤਰੀ ਨੇ ਦ੍ਰਿੜ੍ਹਤਾਪੂਰਬਕ ਕਿਹਾ ਕਿ ਭ੍ਰਿਸ਼ਟਾਚਾਰ ਅਤੇ ਕਾਲੇ ਧਨ ਨੂੰ ਪ੍ਰਣਾਲੀ ਦੇ ਹਿੱਸੇ ਵਜੋਂ ਪ੍ਰਵਾਨ ਨਹੀਂ ਕੀਤਾ ਜਾ ਸਕਦਾ। ਉਨ੍ਹਾਂ ਕਿਹਾ ਕਿ ਸਾਨੂੰ ਜ਼ਰੂਰ ਹੀ ਦੇਸ਼ ਦੇ ਭਵਿੱਖ ਬਾਰੇ ਸੋਚਣਾ ਚਾਹੀਦਾ ਹੈ ਅਤੇ ਭ੍ਰਿਸ਼ਟਾਚਾਰ ਬਾਰੇ ਕੋਈ ਸਮਝੌਤਾ ਨਹੀਂ ਕਰਨਾ ਚਾਹੀਦਾ।
ਮੰਤਰੀ ਮੰਡਲ ਨੇ ਦਵਾਰਕਾ, ਨਵੀਂ ਦਿੱਲੀ  ਵਿਖੇ ਪ੍ਰਦਰਸ਼ਨੀ ਤੇ ਕਨਵੈਨਸ਼ਨ ਸੈਂਟਰ ਦੇ ਵਿਕਾਸ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਉਦਯੋਗਿਕ ਨੀਤੀ ਅਤੇ ਪ੍ਰੋਮੋਸ਼ਨ ਵਿਭਾਗ ਦੇ ਹੇਠ ਲਿਖੇ ਪ੍ਰਸਤਾਵਾਂ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ: (1) ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਪੀਪੀਪੀ) ਅਤੇ ਗ਼ੈਰ ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਨਾਨ-ਪੀਪੀਪੀ) ਮੋਡ ‘ਤੇ ਪ੍ਰਦਰਸ਼ਨੀ ਤੇ ਕਨਵੈਨਸ਼ਨ ਸੈਂਟਰ (ਈਸੀਸੀ), ਦਵਾਰਕਾ ਅਤੇ ਸਬੰਧਤ ਬੁਨਿਆਦੀ ਢਾਂਚੇ (ਇਸ ਵਿੱਚ ਸਮਾਗਮ ਸਥਾਨ, ਸਬੰਧਤ ਬੁਨਿਆਦੀ ਢਾਂਚਾ, ਮੈਟਰੋ/ਐੱਨਐੱਚਏਆਈ ਕੁਨੈਕਟੀਵਿਟੀ, ਹੋਟਲ, ਦਫ਼ਤਰ ਅਤੇ ਰਿਟੇਲ ਸਥਾਨ ਆਦਿ ਸ਼ਾਮਲ ਹਨ) ਦਾ ਸਾਲ 2025 ਤੱਕ ਅਨੁਮਾਨਤ 25,703 ਕਰੋੜ ਰੁਪਏ ਦੀ ਲਾਗਤ ਨਾਲ ਵਿਕਾਸ। (2) ਉਦਯੋਗਿਕ ਨੀਤੀ ਅਤੇ ਪ੍ਰੋਮੋਸ਼ਨ ਵਿਭਾਗ ਦੇ ਜ਼ਰੀਏ ਸਰਕਾਰ ਦੀ 100 % ਇਕਵਿਟੀ ਨਾਲ ਪ੍ਰੋਜੈਕਟ ਲਾਗੂ ਕਰਨ ਅਤੇ ਵਿਕਾਸ ਲਈ ਇੱਕ ਨਵੀਂ ਸਰਕਾਰੀ ਕੰਪਨੀ ਨੂੰ ਸਪੈਸ਼ਲ ਪਰਪਜ਼ ਵਹੀਕਲ (ਐੱਸਪੀਵੀ) ਵਜੋਂ ਸ਼ਾਮਲ ਕਰਨਾ ਹੈ। ਭਾਰਤ ਸਰਕਾਰ ਐੱਸਪੀਵੀ ਨੂੰ ਇਕਵਿਟੀ ਵਜੋਂ 3 ਸਾਲ ਦੇ ਸਮੇਂ ਲਈ ਸਬੰਧਤ ਬੁਨਿਆਦੀ ਢਾਂਚੇ, ਪ੍ਰਦਰਸ਼ਨੀ ਸੈਂਟਰ ਦੇ ਹਿੱਸੇ ਵਜੋਂ, ਹਾਲ, ਸਮਾਗਮ ਸੈਂਟਰ, ਮੈਟਰੋ ਕੁਨੈਕਟੀਵਿਟੀ, ਜਲ ਅਤੇ ਸੀਵਰੇਜ ਬੁਨਿਆਦੀ ਢਾਂਚਾ, ਮੈਟਰੋ ਕੁਨੈਕਟੀਵਿਟੀ ਲਈ ਰੇਲਵੇ ਭੂਮੀ ਅਤੇ ਹੋਰ ਗ਼ੈਰ ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਨਾਨ-ਪੀਪੀਪੀ) ਹਿੱਸਿਆਂ ਦੇ ਖਰਚ ਲਈ 2037.39 ਕਰੋੜ ਰੁਪਏ ਦੀ ਬਜਟ ਸਹਾਇਤਾ ਪ੍ਰਦਾਨ ਕਰੇਗੀ। (3) ਸਰਕਾਰ ਵੱਲੋਂ ਗਰੰਟੀਸ਼ੁਦਾ ਕਰਜ਼ ਵਜੋਂ ਮਾਰਕੀਟ ਤੋਂ 1,380 ਕਰੋੜ ਰੁਪਏ ਅਤੇ ਸਰਕਾਰੀ ਮਲਕੀਅਤ ਵਾਲੀ ਜ਼ਮੀਨ ਦੇ ਮੁਦਰੀਕਰਨ ਅਤੇ ਐੱਸਪੀਵੀ ਵੱਲੋਂ ਸਲਾਨਾ ਪ੍ਰੋਜੈਕਟ ਮਾਲੀਆ ਵਜੋਂ 4000 ਕਰੋੜ ਰੁਪਏ ਜੁਟਾਏ ਜਾਣਗੇ। ਭੂਮੀ ਵੇਚ ਕੇ ਅਤੇ ਐੱਸਪੀਵੀ ਵੱਲੋਂ ਪ੍ਰਾਪਤ ਸਲਾਨਾ ਰਿਟਰਨਾਂ ਤੋਂ ਪ੍ਰਾਪਤ ਪ੍ਰਕਿਰਿਆ ਦੇ ਪ੍ਰੋਜੈਕਟ ਦੇ ਗ਼ੈਰ ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਨਾਨ-ਪੀਪੀਪੀ) ਕੰਪਨੀਆਂ ਨੂੰ ਫੰਡ ਦੇਣ ਲਈ ਵਰਤਿਆ ਜਾਵੇਗਾ। (4) ਡੀਐੱਮਆਈਸੀਡੀਸੀ ਸਲਾਨਾ ਅੰਦਰੂਨੀ ਸੰਪਤੀਆਂ ‘ਤੇ 1 % ਸਾਲਾਨਾ ਫੀਸ ਦੇ ਭੁਗਤਾਨ ‘ਤੇ ਪ੍ਰੋਜੈਕਟ ਲਈ ਇੱਕ ਗਿਆਨ ਭਾਗੀਦਾਰ ਦੇ ਤੌਰ ‘ਤੇ ਕੰਮ ਕਰੇਗੀ, ਘੱਟੋ ਘੱਟ 5 ਕਰੋੜ ਰੁਪਏ ਅਤੇ 10 ਸਾਲ ਦੀ ਸ਼ੁਰੂਆਤੀ ਮਿਆਦ ਲਈ ਵੱਧ ਤੋਂ ਵੱਧ 10 ਕਰੋੜ ਰੁਪਏ ਪ੍ਰਤੀ ਸਾਲ। (5) ਐੱਸਪੀਵੀ ਦਾ ਬੋਰਡ ਵਿਸਥਾਰਤ ਲਾਗਤ ਅਨੁਮਾਨਾਂ ਵਿੱਚ ਸੋਧ ਨੂੰ ਸਵੀਕਾਰ ਕਰਨ, ਪ੍ਰੋਜੈਕਟ ਦੇ ਹਿੱਸਿਆਂ ਦੀ ਮਾਤਰਾ ਨੂੰ ਘਟਾਉਣ, ਪ੍ਰੋਜੈਕਟ ਦੇ ਪੜਾਅ ਅਤੇ ਦਾਇਰੇ ਵਿੱਚ ਤਬਦੀਲੀ ਆਦਿ ਲਈ ਅਧਿਕਾਰਤ ਹੋਏਗਾ। ਇਹ ਸਮੁੱਚੀ ਵਿੱਤੀ ਸੀਮਾ ਪ੍ਰਵਾਨਗੀ ਦੇ ਅੰਦਰ, ਪ੍ਰੋਜੈਕਟ ਦੇ ਵਿਭਿੰਨ ਪੜਾਵਾਂ ਵਿੱਚ ਜ਼ਰੂਰਤ ਦੇ ਅਧਾਰ ‘ਤੇ ਨਿਰਭਰ ਹੋਏਗਾ। ਬਜ਼ਾਰ ਦੀਆਂ ਸਥਿਤੀਆਂ ਦੇ ਅਧਾਰ ‘ਤੇ ਭੂਮੀ ਮੁਦਰੀਕਰਨ ਜ਼ਰੀਏ ਐੱਸਪੀਵੀ ਨੂੰ ਕਰਜ਼ੇ/ਜੁਟਾਉਣ ਦੇ ਸਰੋਤਾਂ ਨੂੰ ਵਧਾਉਣ ਲਈ ਅਧਿਕਾਰਤ ਵੀ ਕੀਤਾ ਜਾਵੇਗਾ। ਪ੍ਰਦਰਸ਼ਨੀ ਤੇ ਕਨਵੈਨਸ਼ਨ ਸੈਂਟਰ ਨਾਲ ਸਬੰਧਤ ਬੁਨਿਆਦੀ ਢਾਂਚੇ ਵਾਲੇ ਪ੍ਰੋਜੈਕਟ ਦਾ ਫੇਜ਼ 1 ਲਾਗੂ ਕੀਤਾ ਜਾਵੇਗਾ ਅਤੇ ਇਹ ਦਸੰਬਰ 2019 ਤੱਕ ਸ਼ੁਰੂ ਹੋ ਜਾਵੇਗਾ। ਇਨ੍ਹਾਂ ਨੂੰ ਗ਼ੈਰ ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਨਾਨ-ਪੀਪੀਪੀ) ਹਿੱਸੇ ਵਜੋਂ ਲਾਗੂ ਕੀਤਾ ਜਾਵੇਗਾ। ਪ੍ਰੋਜੈਕਟ ਦੇ ਫੇਜ਼-2 ਵਿੱਚ ਬਾਕੀ ਪ੍ਰਦਰਸ਼ਨੀ ਖੇਤਰ 2025 ਤੱਕ ਪੂਰਾ ਕੀਤਾ ਜਾਏਗਾ। ਇਸ ਵਿੱਚ ਹੋਟਲ, ਰੀਟੇਲ ਸਥਾਨ ਅਤੇ ਦਫ਼ਤਰ ਹੋਣਗੇ ਜੋ ਪਬਲਿਕ-ਪ੍ਰਾਈਵੇਟ ਭਾਈਵਾਲੀ (ਪੀਪੀਪੀ) ਮੋਡ ਵਿੱਚ ਲਾਗੂ ਹੋਣਗੇ। ਇਹ ਅਨੁਮਾਨ ਲਗਾਇਆ ਗਿਆ ਹੈ ਕਿ ਪ੍ਰਸਤਾਵਿਤ ਈਸੀਸੀ ਸੁਵਿਧਾ, ਇੱਕ ਵਾਰ ਪੂਰੀ ਤਰ੍ਹਾਂ ਨਾਲ ਲਾਗੂ ਹੋਣ ਨਾਲ ਸਲਾਨਾ 100 ਤੋਂ ਜ਼ਿਆਦਾ ਪ੍ਰਮੁੱਖ ਅੰਤਰਰਾਸ਼ਟਰੀ ਅਤੇ ਸਥਾਨਕ ਪ੍ਰਦਰਸ਼ਨੀ ਪ੍ਰੋਗਰਾਮਾਂ ਦੀ ਮੰਗ ਨੂੰ ਪੂਰਾ ਕਰੇਗੀ। ਪਹਿਲੇ ਫੇਜ਼ (2019-20) ਵਿੱਚ 10 ਮਿਲੀਅਨ ਤੋਂ ਜ਼ਿਆਦਾ ਲੋਕਾਂ ਅਤੇ ਦੂਜੇ ਫੇਜ਼ (2025) ਦੇ ਪੂਰਾ ਹੋਣ ਨਾਲ ਪ੍ਰਤੀ ਸਾਲ 23 ਮਿਲੀਅਨ ਤੋਂ ਜ਼ਿਆਦਾ ਲੋਕਾਂ ਦਾ ਪ੍ਰਦਰਸ਼ਨੀ ਸੁਵਿਧਾ ਦਾ ਦੌਰਾ ਕਰਨ ਦਾ ਅਨੁਮਾਨ ਹੈ। ਇਸ ਤਰ੍ਹਾਂ ਹੀ ਸੰਮੇਲਨ ਅਧਾਰਤ ਪ੍ਰਤੀਨਿਧੀ ਮੌਜੂਦਗੀ ਪ੍ਰੋਜੈਕਟ ਦੇ ਦੂਜੇ ਪੜਾਅ ਦੇ ਸਫਲ ਸਮਾਪਨ ਤੋਂ ਬਾਅਦ ਪ੍ਰਤੀ ਸਾਲ 1.5 ਮਿਲੀਅਨ ਨੂੰ ਪਾਰ ਕਰਨ ਦਾ ਅਨੁਮਾਨ ਹੈ। ਪ੍ਰੋਜੈਕਟ ਰਾਹੀਂ ਸਿੱਧਾ ਅਤੇ ਅਸਿੱਧਾ ਪੰਜ ਲੱਖ ਤੋਂ ਜ਼ਿਆਦਾ ਲੋਕਾਂ ਲਈ ਰੋਜ਼ਗਾਰ ਸਿਰਜਣ ਦਾ ਅੰਦਾਜ਼ਾ ਹੈ। ਰੋਜ਼ਗਾਰ ਸਿਰਜਣ ਵਿੱਚ ਕੋਰ ਈ.ਸੀ.ਸੀ. ਦੀਆਂ ਸਹੂਲਤਾਂ ਦੇ ਨਾਲ ਨਾਲ ਈ.ਸੀ.ਸੀ. ਜ਼ਮੀਨ ਦੀ ਵਰਤੋਂ ਜਿਵੇਂ ਕਿ ਰਿਟੇਲ, ਦਫ਼ਤਰ ਅਤੇ ਪ੍ਰਹੁਣਚਾਰੀ ਸਹਾਇਕ ਹੋਣਗੇ।
ਪ੍ਰਧਾਨ ਮੰਤਰੀ ਮੰਗਲਵਾਰ ਨੂੰ ਹਿਮਾਚਲ ਪ੍ਰਦੇਸ਼ ਦਾ ਦੌਰਾ ਕਰਨਗੇ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਮੰਗਲਵਾਰ ਨੂੰ ਹਿਮਾਚਲ ਪ੍ਰਦੇਸ਼ ਵਿੱਚ ਬਿਲਾਸਪੁਰ ਦਾ ਦੌਰਾ ਕਰਨਗੇ। ਪ੍ਰਧਾਨ ਮੰਤਰੀ ਬਿਲਾਸਪੁਰ ਵਿਖੇ ਆਲ ਇੰਡੀਆ ਇੰਸਟੀਟਿਊਟ ਆਵ੍ ਮੈਡੀਕਲ ਸਾਇੰਸਜ਼ (ਏਮਸ) ਦਾ ਨੀਂਹ ਪੱਥਰ ਰੱਖਣਗੇ। ਇਹ 750 ਬਿਸਤਰਿਆਂ ਵਾਲਾ ਹਸਪਤਾਲ 1350 ਕਰੋੜ ਰੁਪਏ ਦੀ ਲਾਗਤ ਨਾਲ ਉਸਾਰਿਆ ਜਾਏਗਾ। ਸਿਹਤ ਸੰਭਾਲ ਤੋਂ ਇਲਾਵਾ ਇਹ ਨਰਸਿੰਗ ਸਮੇਤ ਅੰਡਰ ਗ੍ਰੈਜੂਏਟ ਅਤੇ ਪੋਸਟ ਗ੍ਰੈਜੂਏਟ ਪੱਧਰ ਦੀ ਮੈਡੀਕਲ ਸਿੱਖਿਆ ਵੀ ਪ੍ਰਦਾਨ ਕਰੇਗਾ। ਪ੍ਰਧਾਨ ਮੰਤਰੀ ਇੰਡੀਅਨ ਇੰਸਟੀਟਿਊਟ ਆਵ੍ ਇਨਫਰਮੇਸ਼ਨ ਟੈਕਨੋਲੋਜੀ (ਆਈਆਈਆਈਟੀ) ਦਾ ਊਨਾ ਵਿਖੇ ਨੀਂਹ ਪੱਥਰ ਰੱਖਣਗੇ। ਸ਼੍ਰੀ ਨਰੇਂਦਰ ਮੋਦੀ ਕੰਦਰੌਰੀ, ਕਾਂਗੜਾ ਵਿਖੇ ਸਟੀਲ ਅਥਾਰਟੀ ਆਵ੍ ਇੰਡੀਆ ਲਿਮਟਿਡ (ਐੱਸਏਆਈਐੱਲ) ਦੇ ਸਟੀਲ ਪ੍ਰੋਸੈਸਿੰਗ ਯੂਨਿਟ ਦਾ ਵੀ ਉਦਘਾਟਨ ਕਰਨਗੇ। ਉਹ ਬਾਅਦ ਵਿੱਚ ਜਨਤਕ ਮੀਟਿੰਗ ਨੂੰ ਸੰਬੋਧਨ ਕਰਨਗੇ।
ਮੰਤਰੀ ਮੰਡਲ  ਨੇ ਤਿੰਨ ਜੂਡੀਸ਼ੀਅਲ ਮੈਂਬਰਾਂ ਦੇ ਐਡੀਸ਼ਨਲ ਪਦਾਂ ਦੀ ਸਿਰਜਣਾ ਅਤੇ ਰਾਸ਼ਟਰੀ ਕੰਪਨੀ ਲਾਅ ਐਪੀਲੇਟ ਟ੍ਰਿਬਿਊਨਲ ਦੇ ਤਿੰਨ ਟੈਕਨੀਕਲ ਮੈਂਬਰਾਂ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਰਾਸ਼ਟਰੀ ਕੰਪਨੀ ਕਾਨੂੰਨ ਐਪੀਲੇਟ ਟ੍ਰਿਬਿਊਨਲ ( ਐੱਨਸੀਐੱਲਏਟੀ ) ਵਿੱਚ ਤਿੰਨ ਜੂਡੀਸ਼ੀਅਲ ਮੈਬਰਾਂ ਅਤੇ ਤਿੰਨ ਟੈਕਨੀਕਲ ਮੈਂਬਰਾਂ ਦੇ ਐਡੀਸ਼ਨਲ ਪਦਾਂ ਦੀ ਸਿਰਜਣ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ । ਇਹ ਪਦ ਲੈਵਲ 17 (2,25, 000 ਰੁਪਏ ਨਿਰਧਾਰਿਤ ) ਅਤੇ ਹੋਰ ਮਾਣ ਭੱਤੇ ਤਹਿਤ ਸਿਰਜੇ ਜਾਣਗੇ । ਇਸ ਨਾਲ ਪ੍ਰਤੀ ਸਾਲ ਕੁੱਲ 2,27,82,096 ਰੁਪਏ (ਦੋ ਕਰੋੜ , ਸਤਾਈ ਲੱਖ , ਬਿਆਸੀ ਹਜ਼ਾਰ ਛਿਆਨਵੇ ਰੁਪਏ ਸਿਰਫ) ਦਾ ਵਿੱਤੀ ਭਾਰ ਹੋਵੇਗਾ । ਇਸ ਨਾਲ ਐੱਨਸੀਐੱਲਏਟੀ ਨੂੰ ਵਿੱਤ ਐਕਟ , 2017 , ਕੰਪਨੀ ਐਕਟ, ਆਈਬੀਸੀ , 2016 ਤਹਿਤ ਮਿਲੇ ਆਦੇਸ਼ਾਂ ਨੂੰ ਪੂਰਾ ਕਰਨਾ ਅਤੇ ਨਿਰਧਾਰਿਤ ਸਮਾਂ – ਸੀਮਾ ਵਿੱਚ ਮਾਮਲੇ ਦਾ ਨਿਪਟਾਰਾ ਕਰਨਾ ਸੁਨਿਸ਼ਚਿਤ ਹੋਵੇਗਾ ।
ਪ੍ਰਧਾਨ ਮੰਤਰੀ ਨੇ ਵਿਸ਼ਵ ਸੰਸਕ੍ਰਿਤ ਦਿਵਸ ‘ਤੇ ਰਾਸ਼ਟਰ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਵਿਸ਼ਵ ਸੰਸਕ੍ਰਿਤ ਦਿਵਸ ਦੇ ਅਵਸਰ ‘ਤੇ ਵਧਾਈਆਂ ਦਿੱਤੀਆਂ ਹਨ ਅਤੇ ਲੋਕਾਂ ਦੇ ਨਾਲ ਸੰਸਕ੍ਰਿਤ ਵਿੱਚ ਆਪਣੀਆਂ ਸ਼ੁਭਕਾਮਨਾਵਾਂ ਸਾਂਝੀਆਂ ਕੀਤੀਆਂ ਹਨ। ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ; “ਇਹ ਭਾਸ਼ਾ ਪ੍ਰਾਚੀਨ ਦੇ ਨਾਲ-ਨਾਲ ਆਧੁਨਿਕ ਵੀ ਹੈ, ਇਸ ਵਿੱਚ ਗਹਿਨ ਤੱਤ ਗਿਆਨ ਦੇ ਨਾਲ ਤਰੁਣ ਕਾਵਿ ਵੀ ਹੈ, ਇਹ ਸਰਲਤਾ ਨਾਲ ਅਭਿਆਸ ਦੇ ਯੋਗ ਹੈ ਤੇ ਪਰਮ ਸ੍ਰੇਸ਼ਠਦਰਸ਼ਨ ਨਾਲ ਲੈਸ ਹੈ, ਇਸ ਲਈ ਸੰਸਕ੍ਰਿਤ ਭਾਸ਼ਾ ਨੂੰ ਅਧਿਕ ਤੋਂ ਅਧਿਕ ਲੋਕ ਪੜ੍ਹਨ, ਸਭ ਨੂੰ ਸੰਸਕ੍ਰਿਤ ਦਿਵਸ ਦੀਆਂ ਸ਼ੁਭਕਾਮਨਾਵਾਂ।”
ਪ੍ਰਧਾਨ ਮੰਤਰੀ 29 ਫਰਵਰੀ, 2020 ਨੂੰ ਬੁੰਦੇਲਖੰਡ ਐਕਸਪ੍ਰੈੱਸਵੇ  ਦਾ ਨੀਂਹ ਪੱਥਰ ਰੱਖਣਗੇ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 29 ਫਰਵਰੀ, 2020 ਨੂੰ ਚ੍ਰਿਤਕੂਟ ਵਿੱਚ ਬੁੰਦੇਲਖੰਡ ਐਕਸਪ੍ਰੈੱਸ ਵੇ ਦਾ ਨੀਂਹ ਪੱਥਰ ਰੱਖਣਗੇ। ਐਕਸਪ੍ਰੈੱਸਵੇ, ਫਰਵਰੀ, 2018 ਵਿੱਚ ਭਾਰਤ ਸਰਕਾਰ ਦੁਆਰਾ ਐਲਾਨੇ, ਉੱਤਰ ਪ੍ਰਦੇਸ਼ ਰੱਖਿਆ ਉਦਯੋਗਿਕ ਗਲਿਆਰੇ ਦੀਆਂ ਨੋਡਾਂ ਦਾ ਪੂਰਕ ਹੋਵੇਗਾ। ਉੱਤਰ ਪ੍ਰਦੇਸ਼ ਸਰਕਾਰ ਬੁੰਦੇਲਖੰਡ ਐਕਸਪ੍ਰੈੱਸਵੇ ਦਾ ਨਿਰਮਾਣ ਕਰ ਰਹੀ ਹੈ, ਜੋ ਚ੍ਰਿਤਕੂਟ, ਬਾਂਦਾ, ਹਮੀਰਪੁਰ ਅਤੇ ਜਾਲੌਨ ਜ਼ਿਲ੍ਹਿਆਂ ਵਿੱਚੋਂ ਦੀ ਗੁਜਰੇਗਾ (ਲੰਘੇਗਾ)। ਇਹ ਐਕਸਪ੍ਰੈੱਸਵੇ ਬੁੰਦੇਲਖੰਡ ਖੇਤਰ ਨੂੰ ਆਗਰਾ- ਲਖਨਊ ਐਕਸਪ੍ਰੈੱਸਵੇ ਅਤੇ ਯਮੁਨਾ ਐਕਸਪ੍ਰੈੱਸਵੇ ਰਾਹੀਂ ਰਾਸ਼ਟਰੀ ਰਾਜਧਾਨੀ ਦਿੱਲੀ ਨਾਲ ਜੋੜੇਗਾ। ਅਤੇ ਨਾਲ ਹੀ ਇਹ ਬੁੰਦੇਲਖੰਡ ਖੇਤਰ ਦੇ ਵਿਕਾਸ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਏਗਾ। 296 ਕਿਲੋਮੀਟਰ ਲੰਬੇ ਐਕਸਪ੍ਰੈੱਸਵੇ ਨਾਲ ਚ੍ਰਿਤਕੂਟ, ਬਾਂਦਾ, ਮਹੋਬਾ, ਹਮੀਰਪੁਰ, ਜਲੌਨ, ਓਰੈਈਆ(oraiyah) ਅਤੇ ਇਟਾਵਾ ਜ਼ਿਲ੍ਹਿਆਂ ਨੂੰ ਲਾਭ ਮਿਲਣ ਦੀ ਉਮੀਦ ਹੈ। ਭਾਰਤ ਨੂੰ ਭੂਮੀ ਪ੍ਰਣਾਲੀਆਂ , ਜਹਾਜ਼ਾਂ ਅਤੇ ਪਣਡੁੱਬੀਆਂ ਤੋਂ ਲੈ ਕੇ ਲੜਾਕੂ ਜਹਾਜ਼ਾਂ , ਹੈਲੀਕੌਪਟਰਾਂ , ਹਥਿਆਰਾਂ ਅਤੇ ਸੈਂਸਰਾਂ ਜਿਹੀਆਂ ਰੱਖਿਆ ਸਮੱਗਰੀਆਂ ਦੀ ਭਾਰੀ ਜ਼ਰੂਰਤ ਹੈ । ਇਹ ਲੋੜ 2025 ਤੱਕ 250 ਬਿਲੀਅਨ ਅਮਰੀਕੀ ਡਾਲਰ ਦੀ ਹੋਵੇਗੀ। ਇਸ ਲੋੜ ਨੂੰ ਪੂਰਾ ਕਰਨ ਲਈ ਸਰਕਾਰ ਨੇ ਲਖਨਊ ਵਿੱਚ ਨਿਵੇਸ਼ਕਾਂ ਦੇ ਸਿਖਰ ਸੰਮੇਲਨ ਦੌਰਾਨ 21 ਫਰਵਰੀ , 2018 ਨੂੰ ਉੱਤਰ ਪ੍ਰਦੇਸ਼ ਵਿੱਚ ਰੱਖਿਆ ਉਦਯੋਗਿਕ ਗਲਿਆਰਾ ਸਥਾਪਿਤ ਕਰਨ ਦਾ ਐਲਾਨ ਕੀਤਾ ਸੀ । ਕੇਂਦਰ ਸਰਕਾਰ ਨੇ ਸ਼ੁਰੂ ਵਿੱਚ 6 ਕਲਸਟਰਾਂ ਦੀ ਪਹਿਚਾਣ ਕਰਦੇ ਹੋਏ ਗਲਿਆਰਾ ਸਥਾਪਿਤ ਕੀਤਾ ਹੈ। ਇਹ ਹਨ – ਲਖਨਊ , ਝਾਂਸੀ , ਚ੍ਰਿਤਕੂਟ , ਅਲੀਗੜ੍ਹ , ਕਾਨਪੁਰ , ਆਗਰਾ , ਜਿਨ੍ਹਾਂ ਵਿਚੋਂ ਬੁੰਦੇਲਖੰਡ ਖੇਤਰ – ਝਾਂਸੀ ਅਤੇ ਚ੍ਰਿਤਕੂਟ ਵਿੱਚ 2 ਕਲਸਟਰ ਤਿਆਰ ਕੀਤੇ ਜਾ ਰਹੇ ਹਨ । ਅਸਲ ਵਿੱਚ ਸਭ ਤੋਂ ਵੱਡਾ ਕਲਸਟਰ ਝਾਂਸੀ ਵਿੱਚ ਤਿਆਰ ਕੀਤਾ ਜਾਵੇਗਾ। ਅਜਿਹੀ ਭੂਮੀ ਜਿਸ ‘ਤੇ ਖੇਤੀ ਨਹੀਂ ਕੀਤੀ ਗਈ ਹੈ , ਉਸ ਨੂੰ ਝਾਂਸੀ ਅਤੇ ਚ੍ਰਿਤਕੂਟ ਦੋਹਾਂ ਸਥਾਨਾਂ ‘ਤੇ ਖਰੀਦ ਲਿਆ ਗਿਆ ਹੈ । ਖੇਤਰ ਦੇ ਗ਼ਰੀਬ ਕਿਸਾਨਾਂ ਨੂੰ ਇਸ ਨਾਲ ਲਾਭ ਮਿਲੇਗਾ । ਕਿਸਾਨ ਉਤਪਾਦਕ ਸੰਗਠਨਾਂ (ਐੱਫਪੀਓ) ਲਾਂਚ ਕਰਨਗੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਉਸੇ ਦਿਨ ਚ੍ਰਿਤਕੂਟ ਵਿੱਚ ਦੇਸ਼ ਭਰ ਦੇ 10,000 ਕਿਸਾਨ ਉਤਪਾਦਕ ਸੰਗਠਨ ਲਾਂਚ ਕਰਨਗੇ। ਕਰੀਬ 86 % ਕਿਸਾਨ ਛੋਟੇ ਅਤੇ ਸੀਮਾਂਤ ਕਿਸਾਨ ਹਨ , ਜਿਨ੍ਹਾਂ ਦੇ ਕੋਲ ਦੇਸ਼ ਵਿੱਚ ਔਸਤਨ ਵਾਹੀਯੋਗ ਖੇਤਰ 1.1 ਹੈਕਟੇਅਰ ਤੋਂ ਵੀ ਘੱਟ ਹੈ। ਲਘੂ, ਸੀਮਾਂਤ ਅਤੇ ਭੂਮੀਹੀਣ ਕਿਸਾਨਾਂ ਨੂੰ ਖੇਤੀਬਾੜੀ ਉਤਪਾਦਨ ਵਾਲੇ ਪੜਾਅ ਦੇ ਦੌਰਾਨ ਕਾਫ਼ੀ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ। ਇਨ੍ਹਾਂ ਚੁਣੌਤੀਆਂ ਵਿੱਚ ਤਕਨੀਕੀ ਗੁਣਵੱਤਾਪੂਰਨ ਬੀਜ, ਖਾਦਾਂ ਅਤੇ ਜ਼ਰੂਰੀ ਵਿੱਤਰਾਸ਼ੀ ਸਹਿਤ ਕੀਟਨਾਸ਼ਕਾਂ ਤੱਕ ਪਹੁੰਚ ਸ਼ਾਮਲ ਹੈ। ਆਰਥਿਕ ਮਜ਼ਬੂਤੀ ਦੀ ਕਮੀ ਦੇ ਕਾਰਨ ਉਨ੍ਹਾਂ ਨੂੰ ਆਪਣੇ ਉਤਪਾਦ ਦੀ ਮਾਰਕਿਟਿੰਗ ਵਿੱਚ ਵੀ ਭਾਰੀ ਚੁਣੌਤੀਆਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ ਕਿਸਾਨ ਉਤਪਾਦਕ ਸੰਗਠਨ(ਐੱਫਪੀਓਜ਼) ਅਜਿਹੇ ਮੁੱਦਿਆਂ ਨਾਲ ਨਿਪਟਣ ਲਈ ਉਨ੍ਹਾਂ ਨੂੰ ਸਮੂਹਿਕ ਸ਼ਕਤੀ ਦੇਣ ਲਈ ਅਜਿਹੇ ਲਘੂ , ਸੀਮਾਂਤ ਅਤੇ ਭੂਮੀਹੀਣ ਕਿਸਾਨਾਂ ਦੇ ਸਮੂਹੀਕਰਨ ਵਿੱਚ ਮਦਦ ਕਰਦੇ ਹਨ । ਐੱਫਪੀਓ ਦੇ ਮੈਂਬਰ ਟੈਕਨੋਲੋਜੀ , ਇਨਪੁਟ , ਵਿੱਤ ਅਤੇ ਬਜ਼ਾਰ ਤੱਕ ਬਿਹਤਰ ਪਹੁੰਚ ਲਈ ਸੰਗਠਨ ਵਿੱਚ ਮਿਲ ਕੇ ਆਪਣੀਆਂ ਗਤੀ ਵਿਧੀਆਂ ਦਾ ਪ੍ਰਬੰਧ ਕਰਦੇ ਹਨ ਤਾਕਿ ਉਨ੍ਹਾਂ ਦੀ ਆਮਦਨੀ ਤੇਜ਼ੀ ਨਾਲ ਵਧ ਸਕੇ। ਹਾਲਾਂਕਿ ਕਿਸਾਨਾਂ ਦੀ ਕਮਾਈ ਦੁੱਗਣੀ ਕਰਨ (ਡੀਐੱਫਆਈ) ਦੀ ਰਿਪੋਰਟ ਵਿੱਚ 2022 ਤੱਕ 7,000 ਕਿਸਾਨ ਉਤਪਾਦਕ ਸੰਗਠਨਾਂ (ਐੱਫਪੀਓਜ਼) ਦੇ ਗਠਨ ਦੀ ਸਿਫਾਰਿਸ਼ ਕੀਤੀ ਗਈ ਹੈ, ਕੇਂਦਰ ਸਰਕਾਰ ਨੇ ਅਗਲੇ ਪੰਜ ਸਾਲ ਵਿੱਚ ਕਿਸਾਨਾਂ ਲਈ ਭਾਰੀ ਉਤਪਾਦਨ ਦੇ ਕਾਰਨ ਲਾਗਤ ਵਿੱਚ ਬੱਚਤ ਸੁਨਿਸਚਿਤ ਕਰਨ ਲਈ 10,000 ਨਵੇਂ ਕਿਸਾਨ ਉਤਪਾਦਕ ਸੰਗਠਨਾਂ (ਐੱਫਪੀਓਜ਼) ਦਾ ਗਠਨ ਕਰਨ ਦਾ ਐਲਾਨ ਕੀਤਾ ਹੈ ਕੇਂਦਰੀ ਬਜਟ 2020- 21 ਵਿੱਚ ਸਰਕਾਰ ਨੇ ਵੈਲਿਊ ਅਡੀਸ਼ਨ, ਮਾਰਕਿਟਿੰਗ ਅਤੇ ਨਿਰਯਾਤ ਨੂੰ ਹੁਲਾਰਾ ਦੇਣ ਲਈ ‘ਇੱਕ ਜ਼ਿਲ੍ਹਾ ਇੱਕ ਉਤਪਾਦ’ ਦੀ ਰਣਨੀਤੀ ਦੇ ਜ਼ਰੀਏ ਬਾਗਬਾਨੀ ਉਤਪਾਦ ਲਈ ਕਲਸਟਰ ਪਹੁੰਚ ਅਪਣਾਉਣ ਦਾ ਪ੍ਰਸਤਾਵ ਰੱਖਿਆ। ਨਰੇਂਦਰ ਮੋਦੀ ਸਰਕਾਰ ਨੇ ‘ਕਿਸਾਨ ਉਤਪਾਦ ਸੰਗਠਨਾਂ ਦਾ ਗਠਨ ਅਤੇ ਪ੍ਰੋਤਸਾਹਨ ( ਐੱਫਪੀਓਜ਼)’ ਸਿਰਲੇਖ ਨਾਲ ਨਵੀਂ ਸਮਰਪਿਤ ਕੇਂਦਰੀ ਖੇਤਰ ਯੋਜਨਾ ਸ਼ੁਰੂ ਕੀਤੀ , ਜਿਸ ਵਿੱਚ 10,000 ਨਵੇਂ ਕਿਸਾਨ ਉਤਪਾਦਕ ਸੰਗਠਨ (ਐੱਫਪੀਓਜ਼) ਗਠਿਤ ਕਰਨ ਅਤੇ ਉਨ੍ਹਾਂ ਨੂੰ ਹੁਲਾਰਾ ਦੇਣ ਲਈ ਸਪਸ਼ਟ ਰਣਨੀਤੀ ਅਤੇ ਪ੍ਰਤੀਬੱਧਤਾ ਦੇ ਨਾਲ ਸੰਸਾਧਨਾਂ ਦੀ ਵਿਵਸਥਾ ਕੀਤੀ ਗਈ ਹੈ।
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਅਟਲ ਬਿਹਾਰੀ ਵਾਜਪੇਈ ਨੂੰ ਉਨ੍ਹਾਂ ਦੀ ਪੁਣਯ ਤਿਥੀ (ਬਰਸੀ) ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਬਕਾ ਪ੍ਰਧਾਨ ਮੰਤਰੀ, ਸ਼੍ਰੀ ਅਟਲ ਬਿਹਾਰੀ ਵਾਜਪੇਈ ਨੂੰ ਉਨ੍ਹਾਂ ਦੀ ਪੁਣਯ ਤਿਥੀ (ਬਰਸੀ) ‘ਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ। ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ; “ਅਸੀਂ ਉਨ੍ਹਾਂ ਦੇ ਮਿਲਣਸਾਰ ਸ਼ਖ਼ਸੀਅਤ ਨੂੰ ਯਾਦ ਕਰਦੇ ਹਾਂ, ਅਸੀਂ ਉਨ੍ਹਾਂ ਦੇ ਸਨੇਹੀ ਸੁਭਾਅ ਨੂੰ ਯਾਦ ਕਰਦੇ ਹਾਂ, ਅਸੀਂ ਉਨ੍ਹਾਂ ਦੀ ਹਾਜ਼ਰ-ਜਵਾਬੀ ਅਤੇ ਤੀਖਣ ਬੁੱਧੀ ਨੂੰ ਯਾਦ ਕਰਦੇ ਹਾਂ, ਅਸੀਂ ਰਾਸ਼ਟਰ ਦੀ ਪ੍ਰਗਤੀ ਵਿੱਚ ਉਨ੍ਹਾਂ ਦੇ ਯੋਗਦਾਨ ਨੂੰ ਯਾਦ ਕਰਦੇ ਹਾਂ। ਅਟਲ ਜੀ ਭਾਰਤਵਾਸੀਆਂ ਦੇ ਮਨ-ਮਸਤਕ ਵਿੱਚ ਰਹਿੰਦੇ ਹਨ। ਅੱਜ ਉਨ੍ਹਾਂ ਦੀ ਪੁਣਯ ਤਿਥੀ (ਬਰਸੀ) ‘ਤੇ ਮੈਂ ‘ਸਦੈਵ ਅਟਲ’ ਸਥਲ ਗਿਆ ਅਤੇ ਉਨ੍ਹਾਂ ਨੂੰ ਸ਼ਰਧਾਂਜਲੀਆਂ ਦਿੱਤੀਆਂ।”
ਪ੍ਰਧਾਨ ਮੰਤਰੀ ਨੇ ਪਹਾੜੀ ਰਾਜਾਂ ਵਿੱਚ ਵਿਕਾਸ ਬਾਰੇ ਨਾਗਰਿਕ ਪ੍ਰਤੀਕਿਰਿਆ ਸਾਂਝੀ ਕੀਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੇ ਪਹਾੜੀ ਰਾਜਾਂ ਵਿੱਚ ਵਿਕਾਸ ਨੂੰ ਲੈ ਕੇ ਆਪਣੇ ਸੰਕਲਪ ‘ਤੇ ਪ੍ਰਕਾਸ਼ ਪਾਉਂਦੇ ਹੋਏ ਇੱਕ ਨਾਗਰਿਕ ਦੀ ਪ੍ਰਤੀਕਿਰਿਆ ਸਾਂਝੀ ਕੀਤੀ ਹੈ। ਪ੍ਰਧਾਨ ਮੰਤਰੀ ਨੇ ਟਿੱਪਣੀ ਕੀਤੀ ਕਿ ਪਹਾੜੀ ਰਾਜਾਂ ਵਿੱਚ ਵਿਕਾਸ ਦੇ ਉਜਲੇ ਚਾਣਨ-ਮੁਨਾਰੇ ਬਣਨ ਦੀ ਸਮਰੱਥਾ ਹੈ। ਇੱਕ ਨਾਗਰਿਕ ਦੇ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ; “ਮੈਂ ਹਮੇਸ਼ਾ ਮੰਨਿਆ ਹੈ ਕਿ – ਪਹਾੜ ਦੀ ਜਵਾਨੀ ਅਤੇ ਪਹਾੜ ਦਾ ਪਾਣੀ ਪਹਾੜਾਂ ਦੇ ਕੰਮ ਆਉਣਾ ਚਾਹੀਦਾ ਹੈ। ਸਾਡੇ ਪਹਾੜੀ ਰਾਜਾਂ ਵਿੱਚ ਵਿਕਾਸ ਦੇ ਉਜਲੇ ਚਾਣਨ-ਮੁਨਾਰੇ ਬਣਨ ਦੀ ਸਮਰੱਥਾ ਹੈ।"
ਪ੍ਰਧਾਨ ਮੰਤਰੀ ਵੱਲੋਂ ਸਫ਼ਾਈ ਨਾਲ ਸਬੰਧਤ ਗਤੀਵਿਧੀਆਂ ਦੇ ਭਾਗੀਦਾਰਾਂ ਨੂੰ ਵਧਾਈਆਂ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਨੇ ਸਫ਼ਾਈ ਨਾਲ ਸਬੰਧਤ ਗਤੀਵਿਧੀਆਂ ਦੇ ਭਾਗੀਦਾਰਾਂ ਨੂੰ ਵਧਾਈਆਂ ਦਿੱਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਆਮ ਲੋਕਾਂ ਨੂੰ ਵੀ ਸਫ਼ਾਈ ਨਾਲ ਜੁੜੀਆਂ ਪਹਿਲਕਦਮੀਆਂ ਦੀਆਂ ਤਸਵੀਰਾਂ ਅਤੇ ਵੀਡੀਓ ਭੇਜਣ ਦਾ ਸੱਦਾ ਦਿੱਤਾ ਹੈ। ਪ੍ਰਧਾਨ ਮੰਤਰੀ ਨੇ ਕਿਹਾ ਹੈ,”2 ਅਕਤੂਬਰ ਮੌਕੇ, ਮੈਂ ਸਫ਼ਾਈ ਨਾਲ ਸਬੰਧਤ ਗਤੀਵਿਧੀਆਂ ਵਿੱਚ ਬਹੁਤ ਜ਼ਿਆਦਾ ਉਤਸ਼ਾਹ ਵੇਖ ਰਿਹਾ ਹਾਂ। ਇਨ੍ਹਾਂ ਗਤੀਵਿਧੀਆਂ ਵਿੱਚ ਭਾਗ ਲੈਣ ਵਾਲਿਆਂ ਨੂੰ ਵਧਾਈਆਂ। ਐਪ. ਉੱਤੇ ਆਪਣੀਆਂ ਸਫ਼ਾਈ ਨਾਲ ਸਬੰਧਤ ਪਹਿਲਕਦਮੀਆਂ ਦੀਆਂ ਤਸਵੀਰਾਂ ਜਾਂ ਕੋਈ ਵੀਡੀਓ ਸਾਂਝੇ ਕਰੋ। ਅਸੀਂ ਉਨ੍ਹਾਂ ਵਿੱਚੋਂ ਕੁਝ ਨੂੰ ਸੋਸ਼ਲ ਮੀਡੀਆ ’ਤੇ ਸਾਂਝੇ ਕਰਾਂਗੇ।’’
ਮੰਤਰੀ ਮੰਡਲ ਨੇ ਬ੍ਰਿਕਸ  ਇੰਟਰਬੈਂਕ ਕੋਅਪਰੇਸ਼ਨ  ਮਕੈਨਿਜਮ ਤਹਿਤ ਐਗਜ਼ਿਮ  (Exim)ਬੈਂਕ ਵੱਲੋਂ ਡਿਜੀਟਲ ਅਰਥਵਿਵਸਥਾ ਦੇ ਵਿਕਾਸ  ਦੇ ਸੰਦਰਭ ਵਿੱਚ ਡਿਸਟ੍ਰੀਬਿਊਟਿਡ ਲੈਜਰ (Ledger) ਐਂਡ ਬਲਾਕ ਚੇਨ ਟੇਕਨੋਲੋਜੀ ‘ਤੇ ਕੋਲੈਬੋਰੇਟਿਵ ਰਿਸਰਚ ਲਈ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੇ ਬ੍ਰਿਕਸ ਇੰਟਰਬੈਂਕ ਕੋਅਪਰੇਸ਼ਨ ਮਕੈਨਿਜ਼ਮ ਤਹਿਤ ਭਾਰਤ ਦੇ ਆਯਾਤ-ਨਿਰਯਾਤ ਬੈਂਕ (ਐਗਜ਼ਿਮ (Exim)ਬੈਂਕ) ਵੱਲੋਂ ਡਿਜੀਟਲ ਅਰਥਵਿਵਸਥਾ ਦੇ ਵਿਕਾਸ ਦੇ ਸੰਦਰਭ ਵਿੱਚ ਡਿਸਟ੍ਰੀਬਿਊਟਿਡ ਲੈਜਰ ਐਂਡ ਬਲਾਕ ਚੇਨ ਟੇਕਨੋਲੋਜੀ ‘ਤੇ ਕੋਲੈਬੋਰੇਟਿਵ ਰਿਸਰਚ ਲਈ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਦੇ ਸਹਿਯੋਗੀ ਮੈਂਬਰ ਬੈਂਕਾਂ ਵਿੱਚ ਬੈਂਕੋਂ ਨੈਸ਼ਿਉਨਲ ਡੇ ਡੀਸ਼ੈਨਵੋਲਵਿਮੈਂਟੋਇਕੋਨਾਮਿਕੋ (DesenvolvimentoEconomico)ਈ ਸ਼ੋਸ਼ਲ ( ਬੀਐੱਨਡੀਈਐੱਸ, ਬ੍ਰਾਜ਼ੀਲ), ਚਾਇਨਾ ਡਿਵੈਲਪਮੈਂਟ ਬੈਂਕ ( ਸੀਡੀਬੀ ) , ਸਟੇਟ ਕੋਆਪਰੇਸ਼ਨ ਬੈਂਕ ਫਾਰ ਡਿਵੈਲਪਮੈਂਟ ਐਂਡ ਫਾਰਨ ਇਕਨਾਮਿਕ ਅਫੇਅਰਸ ( ਵੈਂਨਸ਼ੇਕੋਨਮਬੈਂਕ, (Vnesheconombank), ਰੂਸ ) (Vnesheconombank) ਅਤੇ ਡਿਵਲਪਮੈਂਟ ਬੈਂਕ ਆਵ੍ ਸਉਦਰਨ ਅਫ਼ਰੀਕਾ ( ਡੀਬੀਐੱਸਏ ) ਸ਼ਾਮਲ ਹਨ । ਪ੍ਰਮੁੱਖ ਪ੍ਰਭਾਵ: ਡਿਸਟ੍ਰੀਬਿਊਟਿਡ ਲੈਜਰ ਐਂਡ ਬਲਾਕ ਚੇਨ ਟੈਕਨੋਲੋਜੀ ਵਿੱਚ ਬ੍ਰਿਕਸ ਦੇਸ਼ਾਂ ਦੇ ਵਿੱਤੀ ਖੇਤਰ ਵਿੱਚ ਮੌਜੂਦ ਤਮਾਮ ਚੁਣੌਤੀਆਂ ਦਾ ਸਮਾਧਾਨ ਮਿਲਣ ਦੀ ਸੰਭਾਵਨਾ ਹੈ। ਇਸ ਸਹਿਮਤੀ ਪੱਤਰ ਦਾ ਉਦੇਸ਼ ਉਨ੍ਹਾਂ ਸਬੰਧਤ ਕਾਰੋਬਾਰੀ ਸੰਚਾਲਨ ਦੇ ਖੇਤਰ ਵਿੱਚ ਸੰਯੁਕਤ ਖੋਜ ਯਤਨਾਂ ਰਾਹੀਂ ਡਿਸਟ੍ਰੀਬਿਊਟਿਡ ਲੈਜਰ ਐਂਡ ਬਲਾਕ ਚੇਨ ਟੈਕਨੋਲੋਜੀ ਦੀ ਬਿਹਤਰ ਸਮਝ ਹਾਸਲ ਕਰਨਾ ਹੈ ਜਿੱਥੇ ਸੰਚਾਲਨ ਕੁਸ਼ਲਤਾ ਵਧਾਉਣ ਦੇ ਉਦੇਸ਼ ਨਾਲ ਇਸ ਦੀ ਵਰਤੋਂ ਦੀ ਸੰਭਾਵਨਾ ਹੈ।
ਪ੍ਰਧਾਨ ਮੰਤਰੀ ਨੇ ਲਾਲਾ ਲਾਜਪਤ ਰਾਏ ਨੂੰ ਉਨ੍ਹਾਂ ਦੀ ਜਯੰਤੀ ਉੱਤੇ ਸ਼ਰਧਾਂਜਲੀਆਂ ਦਿੱਤੀਆਂ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਲਾਲਾ ਲਾਜਪਤ ਰਾਏ ਨੂੰ ਉਨ੍ਹਾਂ ਦੀ ਜਯੰਤੀ ਉੱਤੇ ਸ਼ਰਧਾਂਜਲੀਆਂ ਦਿੱਤੀਆਂ ਹਨ । ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ; “ਪੰਜਾਬ ਕੇਸਰੀ ਲਾਲਾ ਲਾਜਪਤ ਰਾਏ ਨੂੰ ਉਨ੍ਹਾਂ ਦੀ ਜਯੰਤੀ ਉੱਤੇ ਸਾਦਰ ਨਮਨ। ਸੁਤੰਤਰਤਾ ਅੰਦੋਲਨ ਵਿੱਚ ਉਨ੍ਹਾਂ ਦੇ ਸਾਹਸ, ਸੰਘਰਸ਼ ਅਤੇ ਸਮਰਪਣ ਦੀ ਕਹਾਣੀ ਦੇਸ਼ਵਾਸੀਆਂ ਦੇ ਲਈ ਸਦਾ ਯਾਦ ਰਹੇਗੀ।”
ਮੰਤਰੀ ਮੰਡਲ ਨੇ ਗੁਜਰਾਤ ਦੇ ਵਡੋਦਰਾ ਵਿੱਚ ਰਾਸ਼ਟਰੀ ਰੇਲ ਅਤੇ ਟ੍ਰਾਂਸਪੋਰਟ ਸੰਸਥਾਨ (ਡੀਮਡ ਯੂਨੀਵਰਸਿਟੀ) ਲਈ ਵਾਇਸ-ਚਾਂਸਲਰ ਦੀ ਪੋਸਟ ਦੀ ਸਿਰਜਣਾ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਭਾਰਤ ਦੀ ਪਹਿਲੀ ਰੇਲ ਅਤੇ ਟ੍ਰਾਂਸਪੋਰਟ ਯੂਨੀਵਰਸਿਟੀ-ਰਾਸ਼ਟਰੀ ਰੇਲ ਅਤੇ ਟ੍ਰਾਂਸਪੋਰਟ ਸੰਸਥਾਨ (ਐੱਨਆਰਟੀਆਈ) ਲਈ ਵਾਇਸ-ਚਾਂਸਲਰ ਦੀ ਪੋਸਟ ਦੀ ਸਿਰਜਣਾ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਵਾਇਸ-ਚਾਂਸਲਰ, ਸੰਸਥਾਨ ਦੇ ਪ੍ਰਧਾਨ ਕਾਰਜਕਾਰੀ ਅਧਿਕਾਰੀ ਹੋਣਗੇ, ਸੰਸਥਾਨ ਦੇ ਮਾਮਲਿਆਂ ਦੀ ਜਨਰਲ ਦੇਖ-ਰੇਖ ਅਤੇ ਕੰਟਰੋਲ ਦਾ ਕੰਮ ਕਰਨਗੇ ਅਤੇ ਡੀਮਡ ਯੂਨੀਵਰਸਿਟੀ ਵਜੋਂ ਸੰਸਥਾਨ ਦੇ ਅਧਿਕਾਰੀਆਂ ਦੇ ਫ਼ੈਸਲਿਆਂ ਨੂੰ ਲਾਗੂ ਕਰਨ ਲਈ ਮੁੱਖ ਰੂਪ ਨਾਲ ਜ਼ਿੰਮੇਵਾਰ ਹੋਣਗੇ । ਐੱਨਆਰਟੀਆਈ ਨੇ 2 ਪੂਰੀ ਤਰ੍ਹਾਂ ਰਿਹਾਇਸ਼ੀ ਗ੍ਰੈਜੂਏਟ ਕੋਰਸ-ਟ੍ਰਾਂਸਪੋਰਟ ਟੈਕਨੋਲੋਜੀ ਵਿੱਚ ਬੀਐੱਸਸੀ ਅਤੇ ਟ੍ਰਾਂਸਪੋਰਟ ਪ੍ਰਬੰਧਨ ਵਿੱਚ ਡੀਬੀਏ- ਲਈ 20 ਰਾਜਾਂ ਦੇ 103 ਵਿਦਿਆਰਥੀਆਂ ਦੇ ਨਾਲ ਪਹਿਲਾ ਬੈਚ ਸ਼ੁਰੂ ਕੀਤਾ। 5 ਸਤੰਬਰ,, 2018 ਤੋਂ ਕਲਾਸਾਂ ਸ਼ੁਰੂ ਹੋਣਗੀਆਂ। ਤਿੰਨ ਵਰ੍ਹਿਆਂ ਦੇ ਡਿਗਰੀ ਪ੍ਰੋਗਰਾਮ ਦੇ ਪਾਠਕ੍ਰਮ ਇੰਟਰ ਡਿਸਿਪਿਲਿਨਰੀ ਅਤੇ ਵਿਸ਼ਵ ਦੇ ਪ੍ਰਮੁੱਖ ਸੰਸਥਾਨਾਂ ਦੇ ਮਿਆਰ ਦੇ ਅਨੁਰੂਪ ਹਨ। ਪਾਠਕ੍ਰਮ ਫਾਊਂਡੇਸ਼ਨ, ਕੋਰ ਅਤੇ ਇਲੈਕਟਿਵ ਹਨ। ਐੱਨਆਰਟੀਆਈ ਦਾ ਉਦੇਸ਼ ਸੰਯੁਕਤ ਖੋਜ ਤੇ ਫੈਕਲਟੀ ਅਤੇ ਵਿਦਿਆਰਥੀ ਅਦਾਨ-ਪ੍ਰਦਾਨ ਦੇ ਖੇਤਰ ਵਿੱਚ ਮੋਹਰੀ ਅੰਤਰਰਾਸ਼ਟਰੀ ਸੰਸਥਾਨਾਂ ਨਾਲ ਸਹਿਯੋਗ ਕਰਨਾ ਹੈ। ਐੱਨਆਰਟੀਆਈ ਨੇ ਹੁਣ ਤੱਕ ਅਮਰੀਕਾ ਦੀ ਕੋਰਨੈੱਲ ਯੂਨੀਵਰਸਿਟੀ; ਯੂਨੀਵਰਸਿਟੀ ਆਵ੍ ਕੈਲੀਫੋਰਨੀਆ, ਬਰਕਲੇ; ਐੱਮਆਈਆਈਟੀ, ਮਾਸਕੋ; ਅਤੇ ਸੇਂਟ ਪੀਟਰਸਬਰਗ ਟ੍ਰਾਂਸਪੋਰਟ ਯੂਨੀਵਰਸਿਟੀ, ਰੂਸ; ਨਾਲ ਸਹਿਮਤੀ ਪੱਤਰ ਦਸਤਖ਼ਤ ਕੀਤੇ ਹਨ।
ਮੰਤਰੀ ਮੰਡਲ ਵੱਲੋਂ (i) ਸੰਵਿਧਾਨ (ਅਨੁਸੂਚਿਤ ਜਾਤਾਂ) ਆਦੇਸ਼, 1950 ਵਿੱਚ ਉੜੀਜਾ ਰਾਜ ਦੀਆਂ ਅਨੁਸੂਚਿਤ ਜਾਤੀਆਂ ਦੀ ਸੂਚੀ ਅਤੇ (ii) ਸੰਵਿਧਾਨ (ਪੌਂਡੀਚੇਰੀ) ਅਨੁਸੂਚਿਤ ਜਾਤਾਂ ਆਦੇਸ਼, 1964 ਵਿੱਚ ਕੇਂਦਰੀ ਸ਼ਾਸਤ ਪ੍ਰਦੇਸ਼ ਦਾ ਨਾਂਅ ਪੌਂਡੀਚੇਰੀ ਤੋਂ ਪੁੱਡੂਚੇਰੀ ਵਜੋਂ ਤਬਦੀਲ ਕਰਨ ਬਾਰੇ ਸੋਧਾਂ ਨੂੰ ਪ੍ਰਵਾਨਗੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਹੋਈ ਕੇਂਦਰੀ ਮੰਤਰੀ ਮੰਡਲ ਦੀ ਮੀਟਿੰਗ ਵਿੱਚ (i) ਸੰਵਿਧਾਨ (ਅਨੁਸੂਚਿਤ ਜਾਤਾਂ) ਆਦੇਸ਼, 1950 ਵਿੱਚ ਉੜੀਜਾ ਰਾਜ ਦੀਆਂ ਅਨੁਸੂਚਿਤ ਜਾਤੀਆਂ ਦੀ ਸੂਚੀ ਅਤੇ (ii) ਸੰਵਿਧਾਨ (ਪੌਂਡੀਚੇਰੀ) ਅਨੁਸੂਚਿਤ ਜਾਤਾਂ ਆਦੇਸ਼, 1964 ਵਿੱਚ ਕੇਂਦਰੀ ਸ਼ਾਸਤ ਪ੍ਰਦੇਸ਼ ਦਾ ਨਾਂਅ ਪੌਂਡੀਚੇਰੀ ਤੋਂ ਪੁੱਡੂਚੇਰੀ ਕਰਨ ਬਾਰੇ ਸੋਧਾਂ ਨੂੰ ਪ੍ਰਵਾਨਗੀ ਦਿੱਤੀ ਗਈ ਹੈ। ਸੰਵਿਧਾਨਕ (ਅਨੁਸੂਚਿਤ ਜਾਤਾਂ) ਆਦੇਸ਼ (ਸੋਧ) ਬਿਲ, 2017 ਨਾਂਅ ਦੇ ਬਿਲ ਵਿੱਚ ਉਪਰੋਕਤ ਸ਼ਾਮਲ ਕੀਤਾ ਗਿਆ ਹੈ ਜਿਸ ਨੂੰ ਸੰਸਦ ਵਿੱਚ ਪੇਸ਼ ਕੀਤਾ ਜਾਵੇਗਾ। ਉੜੀਸਾ ਦੀਆਂ ਅਨੁਸੂਚਿਤ ਜਾਤੀਆਂ ਦੀ ਸੂਚੀ ਦੇ ਲੜੀ ਨੰਬਰ 79 ਵਿੱਚ ਸ਼ਾਮਲ ਪ੍ਰਵਾਨਿਤ ਵਰਗਾਂ ਵਿੱਚ ਸ਼ਾਮਲ ਸਬਾਖਿਆ(Sabakhia) ਜਾਤ ਦੇ ਸਮਾਨਅਰਥੀ ਦੇ ਰੂਪ ਵਿੱਚ ਸੁਆਲਗਿਰੀ, ਸਵਾਲਗਿਰੀ (Sualgiri, Swalgiri) ਜਾਤਾਂ ਨੂੰ ਸ਼ਾਮਲ ਕਰਨ ਦੇ ਪ੍ਰਸਤਾਵ ਨੂੰ ਯੋਗ ਪਾਇਆ ਗਿਆ ਸੀ। ਕੇਂਦਰੀ ਸ਼ਾਸਤ ਪ੍ਰਦੇਸ਼ ਪੌਂਡੂਚੇਰੀ ਦਾ ਨਾਂਅ ਪੌਂਡੂਚੇਰੀ (ਨਾਂਅ ਵਿੱਚ ਤਬਦੀਲੀ) ਕਾਨੂੰਨ, 2006 ਜਿਹੜਾ ਕਿ 01.10.2006 ਤੋਂ ਲਾਗੂ ਹੈ, ਵਿੱਚ ਤਬਦੀਲੀ ਕਰਕੇ ਪੁੱਡੂਚੇਰੀ ਵਿੱਚ ਬਦਲਿਆ ਗਿਆ ਹੈ। ਇਸ ਪ੍ਰਭਾਵ ਲਈ ਸੰਵਿਧਾਨ (ਪੌਂਡੀਚੇਰੀ) ਅਨੁਸੂਚਿਤ ਜਾਤਾਂ ਆਦੇਸ਼, 1964 ਵਿੱਚ ਇਸ ਅਨੁਸਾਰ ਸੋਧ ਕਰਨੀ ਜ਼ਰੂਰੀ ਸੀ। ਸਰਕਾਰ ਨੇ ਜੂਨ 1999 ਵਿੱਚ ਇਨ੍ਹਾਂ ਤੌਰ ਤਰੀਕਿਆਂ (Modalities) ਨੂੰ ਪ੍ਰਵਾਨਗੀ ਦਿੱਤੀ ਸੀ, ਅਨੁਸੂਚਿਤ ਜਾਤਾਂ ਅਤੇ ਅਨੁਸੂਚਿਤ ਕਬੀਲਿਆਂ ਦੀ ਸੂਚੀ ਵਿੱਚ ਸੋਧਾਂ ਦੇ ਪ੍ਰਸਤਾਵ ‘ਤੇ ਵਿਚਾਰ ਲਈ ਜੂਨ 2002 ਵਿੱਚ ਸੋਧ ਕੀਤੀ ਸੀ। ਪ੍ਰਵਾਨਿਤ ਤੌਰ ਤਰੀਕਿਆਂ ਅਨੁਸਾਰ ਸਬੰਧਿਤ ਸੰਵਿਧਾਨ ਆਦੇਸ਼ ਵਿੱਚ ਕਾਨੂੰਨੀ ਸੋਧਾਂ ਦੇ ਪ੍ਰਸਤਾਵ ਨੂੰ ਕੇਵਲ ਰਾਜ ਸਰਕਾਰ/ਕੇਂਦਰੀ ਸ਼ਾਸਤ ਪ੍ਰਦੇਸ਼ ਪ੍ਰਸ਼ਾਸਨ ਵੱਲੋਂ ਪ੍ਰਸਤਾਵਾਂ ਦੇ ਸਬੰਧ ਵਿੱਚ ਭਾਰਤ ਦੇ ਰਜਿਸਟਰਾਰ ਜਨਰਲ (ਆਰਜੀਆਈ) ਦੇ ਨਾਲ ਹੀ ਰਾਸ਼ਟਰੀ ਅਨੁਸੂਚਿਤ ਜਾਤੀ ਕਮਿਸ਼ਨ (ਐੱਨਸੀਐੱਸਸੀ) ਦਾ ਸਹਿਮਤ ਹੋਣਾ ਜ਼ਰੂਰੀ ਹੈ। ਭਾਰਤ ਦੇ ਸੰਵਿਧਾਨ ਵੱਲੋਂ ਅਨੁਸੂਚਿਤ ਜਾਤਾਂ ਦੇ ਮੈਂਬਰਾਂ ਨੂੰ ਕੁਝ ਵਿਸ਼ੇਸ਼ ਅਧਿਕਾਰ/ਛੋਟਾਂ ਮੁਹੱਈਆ ਕਰਾਈਆਂ ਗਈਆਂ ਹਨ ਜਿਨ੍ਹਾਂ ਨੂੰ ਭਾਰਤੀ ਸੰਵਿਧਾਨ ਦੇ ਅਨੁਛੇਦ 341 ਅਧੀਨ ਨੋਟੀਫਾਈ ਕੀਤਾ ਗਿਆ ਹੈ। ਰਾਜਾਂ ਅਤੇ ਕੇਂਦਰੀ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਅਨੁਸੂਚਿਤ ਜਾਤਾਂ ਦੀ ਪਹਿਲੀ ਸੂਚੀ ਸਬੰਧਤ ਰਾਜਾਂ ਨਾਲ ਸਲਾਹ ਕਰਨ ਤੋਂ ਬਾਅਦ ਰਾਸ਼ਟਰਪਤੀ ਵੱਲੋਂ ਅਧਿਸੂਚਿਤ ਆਦੇਸ਼ ਰਾਹੀਂ ਜਾਰੀ ਕੀਤੀ ਗਈ। ਅਨੁਛੇਦ 341 ਦੀ ਧਾਰਾ (2) ਤਹਿਤ ਸੰਸਦ ਦੇ ਕਾਨੂੰਨ ਰਾਹੀਂ ਅਨੁਸੂਚਿਤ ਜਾਤਾਂ ਦੀ ਸੂਚੀ ਵਿੱਚ ਸ਼ਾਮਲ ਕਰਨ ਜਾਂ ਨਾ ਕਰਨ ਨੂੰ ਪ੍ਰਭਾਵਿਤ ਕੀਤਾ ਜਾ ਸਕਦਾ ਹੈ। ਸਬੰਧਤ ਰਾਜਾਂ/ਕੇਂਦਰੀ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਅਨੁਸੂਚਿਤ ਜਾਤਾਂ ਨੂੰ ਨਿਰਧਾਰਤ ਕਰਨ ਲਈ 1950 ਤੋਂ 1978 ਤੱਕ ਛੇ ਵਾਰੀ ਰਾਸ਼ਟਰਪਤੀ ਦੇ ਆਦੇਸ਼ ਜਾਰੀ ਕੀਤੇ ਜਾ ਚੁੱਕੇ ਹਨ। 1956 ਅਤੇ 2016 ਦਰਮਿਆਨ ਇਨ੍ਹਾਂ ਆਦੇਸ਼ਾਂ ਵਿੱਚ ਸੰਵਿਧਾਨ ਦੇ ਅਨੁਛੇਦ 341 (2) ਅਨੁਸਾਰ ਸੰਸਦ ਦੇ ਕਾਨੂੰਨਾਂ ਰਾਹੀਂ ਸਮੇਂ – ਸਮੇਂ ‘ਤੇ ਸੋਧਾਂ ਕੀਤੀਆਂ ਗਈਆਂ ਹਨ। ਬਿਲ ਦੇ ਕਾਨੂੰਨ ਬਣਨ ਤੋਂ ਬਾਅਦ ਅਨੁਸੂਚਿਤ ਜਾਤਾਂ ਦੀ ਸੂਚੀ ਵਿੱਚ ਸ਼ਾਮਲ ਕੀਤੇ ਭਾਈਚਾਰੇ ਦੇ ਮੈਂਬਰ ਮੌਜੂਦਾ ਸਕੀਮਾਂ ਤਹਿਤ ਅਨੁਸੂਚਿਤ ਜਾਤੀਆਂ ਲਈ ਬਣਾਈਆਂ ਸਕੀਮਾਂ ਦਾ ਲਾਭ ਲੈ ਸਕਣਗੇ। ਇਨ੍ਹਾਂ ਵਿੱਚ ਇਸ ਤਰ੍ਹਾਂ ਦੀਆਂ ਕੁਝ ਪ੍ਰਮੁੱਖ ਸਕੀਮਾਂ ਸ਼ਾਮਲ ਹਨ ਜਿਵੇਂ ਕਿ ਪੋਸਟ ਮੈਟਰਿਕ ਸਕਾਲਰਸ਼ਿਪ, ਨੈਸ਼ਨਲ ਓਵਰਸੀਜ਼ ਸਕਾਲਰਸ਼ਿਪ, ਰਾਜੀਵ ਗਾਂਧੀ ਰਾਸ਼ਟਰੀ ਫੈਲੋਸ਼ਿਪ, ਉੱਚ ਪੱਧਰ ਦੀ ਸਿੱਖਿਆ, ਰਾਸ਼ਟਰੀ ਅਨੁਸੂਚਿਤ ਜਾਤਾਂ ਵਿੱਤ ਅਤੇ ਵਿਕਾਸ ਨਿਗਮ ਤੋਂ ਰਿਆਇਤੀ ਕਰਜ਼, ਐੱਸਸੀ ਲੜਕੇ ਅਤੇ ਲੜਕੀਆਂ ਲਈ ਹੋਸਟਲ ਆਦਿ । ਉਪਰੋਕਤ ਤੋਂ ਇਲਾਵਾ ਉਹ ਨੌਕਰੀਆਂ ਅਤੇ ਸਿੱਖਿਆ ਸੰਸਥਾਵਾਂ ਵਿੱਚ ਦਾਖਲਿਆਂ ਲਈ ਰਾਖਵੇਂਕਰਨ ਦੇ ਲਾਭ ਲੈਣ ਦੇ ਵੀ ਹੱਕਦਾਰ ਹੋਣਗੇ।
ਕੈਬਨਿਟ ਨੇ ਕਸਟਮ ਮਾਮਲਿਆਂ ਵਿੱਚ ਸਹਿਯੋਗ ਅਤੇ ਆਪਸੀ ਸਹਾਇਤਾ ਬਾਰੇ ਭਾਰਤ ਤੇ ਸਪੇਨ ਦੇ ਦਰਮਿਆਨ ਸਮਝੌਤੇ ਨੂੰ ਪ੍ਰਵਾਨਗੀ ਦਿੱਤੀ

ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਕੈਬਨਿਟ ਨੇ ਕਸਟਮ ਮਾਮਲਿਆਂ ਵਿੱਚ ਸਹਿਯੋਗ ਅਤੇ ਆਪਸੀ ਸਹਾਇਤਾ ਬਾਰੇ ਭਾਰਤ ਤੇ ਸਪੇਨ ਦੇ ਦਰਮਿਆਨ ਸਮਝੌਤੇ ‘ਤੇ ਹਸਤਾਖਰ ਕਰਨ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਲਾਭ: ਇਹ ਸਮਝੌਤਾ ਕਸਟਮ ਅਪਰਾਧਾਂ ਦੀ ਰੋਕਥਾਮ ਅਤੇ ਜਾਂਚ ਅਤੇ ਕਸਟਮ ਅਪਰਾਧੀਆਂ ਨੂੰ ਫੜਨ ਲਈ ਉਪਲਬਧ, ਭਰੋਸੇਮੰਦ, ਤੇਜ਼ ਅਤੇ ਲਾਗਤ-ਪ੍ਰਭਾਵੀ ਜਾਣਕਾਰੀ ਅਤੇ ਖੁਫ਼ੀਆ ਜਾਣਕਾਰੀ ਪ੍ਰਦਾਨ ਕਰਨ ਵਿੱਚ ਮਦਦ ਕਰੇਗਾ। ਇਹ ਸਮਝੌਤਾ ਦੋਹਾਂ ਦੇਸ਼ਾਂ ਦੇ ਕਸਟਮ ਅਧਿਕਾਰੀਆਂ ਦੇ ਦਰਮਿਆਨ ਸੂਚਨਾਵਾਂ ਨੂੰ ਸਾਂਝਾ ਕਰਨ ਲਈ ਇੱਕ ਕਾਨੂੰਨੀ ਢਾਂਚਾ ਪ੍ਰਦਾਨ ਕਰੇਗਾ ਅਤੇ ਕਸਟਮ ਕਾਨੂੰਨਾਂ ਦੇ ਸਹੀ ਪ੍ਰਬੰਧਨ ਅਤੇ ਕਸਟਮ ਅਪਰਾਧਾਂ ਦੀ ਖੋਜ ਅਤੇ ਜਾਂਚ ਅਤੇ ਵੈਧ ਵਪਾਰ ਦੀ ਸੁਵਿਧਾ ਲਈ ਮਦਦ ਕਰੇਗਾ। ਸਮਝੌਤੇ ਵਿੱਚ ਹੇਠ ਲਿਖੇ ਪ੍ਰਾਵਧਾਨ ਕੀਤੇ ਗਏ ਹਨ: i. ਕਸਟਮ ਡਿਊਟੀਆਂ ਦਾ ਸਹੀ ਮੁੱਲਾਂਕਣ, ਖ਼ਾਸ ਤੌਰ 'ਤੇ ਕਸਟਮ ਮੁੱਲ ਦੇ ਨਿਰਧਾਰਨ, ਟੈਰਿਫ਼ ਵਰਗੀਕਰਣ ਅਤੇ ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਵਪਾਰ ਕੀਤੇ ਜਾਣ ਵਾਲੇ ਮਾਲ ਦੇ ਮੂਲ ਨਾਲ ਸਬੰਧਿਤ ਜਾਣਕਾਰੀ; ii. ਬੇਨਤੀ ਕਰਨ ਵਾਲੀ ਅਥਾਰਿਟੀ ਨੂੰ ਕੀਤੀ ਗਈ ਘੋਸ਼ਣਾ (ਜਿਵੇਂ ਕਿ ਸਰਟੀਫਿਕੇਟ ਆਵ੍ ਓਰਿਜਨ, ਚਲਾਨ ਆਦਿ) ਦੇ ਸਮਰਥਨ ਵਿੱਚ ਪੇਸ਼ ਕੀਤੇ ਗਏ ਕਿਸੇ ਵੀ ਦਸਤਾਵੇਜ਼ ਦੀ ਪ੍ਰਮਾਣਿਕਤਾ; iii. ਹੇਠ ਲਿਖੀਆਂ ਚੀਜ਼ਾਂ ਦੀ ਗ਼ੈਰ-ਕਾਨੂੰਨੀ ਆਵਾਜਾਈ ਨਾਲ ਸਬੰਧਿਤ ਕਸਟਮ ਅਪਰਾਧ: ਹਥਿਆਰ, ਗੋਲਾ ਬਾਰੂਦ, ਵਿਸਫੋਟਕ ਅਤੇ ਵਿਸਫੋਟਕ ਯੰਤਰ; ਕਲਾ-ਕਿਰਤਾਂ ਅਤੇ ਪੁਰਾਤਨ ਵਸਤਾਂ, ਜੋ ਪੁਰਾਤੱਤਵ ਮਹੱਤਵ ਵਾਲੀਆਂ ਇਤਿਹਾਸਿਕ, ਸੱਭਿਆਚਾਰਕ ਵਸਤਾਂ ਹਨ; ਵਾਤਾਵਰਣ ਅਤੇ ਜਨਤਕ ਸਿਹਤ ਲਈ ਖ਼ਤਰਨਾਕ ਜ਼ਹਿਰੀਲੇ ਪਦਾਰਥ ਅਤੇ ਹੋਰ ਪਦਾਰਥ; ਬਹੁਤ ਜ਼ਿਆਦਾ ਕਸਟਮ ਡਿਊਟੀਆਂ ਜਾਂ ਟੈਕਸਾਂ ਵਾਲੀਆਂ ਵਸਤਾਂ; ਕਸਟਮ ਕਾਨੂੰਨ ਦੇ ਵਿਰੁੱਧ ਕਸਟਮ ਅਪਰਾਧ ਕਰਨ ਲਈ ਵਰਤੇ ਗਏ ਨਵੇਂ ਸਾਧਨ ਅਤੇ ਤਰੀਕੇ।
ਪ੍ਰਧਾਨ ਮੰਤਰੀ ਨੇ ਕਾਲਾ ਆਜ਼ਾਰ ਰੋਗ ਦੇ ਘਟਦੇ ਮਾਮਲਿਆਂ ‘ਤੇ ਪ੍ਰਸੰਨਤਾ ਵਿਅਕਤ ਕੀਤੀ

ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਾਲਾ ਆਜ਼ਾਰ ਰੋਗ ਦੇ ਘਟਦੇ ਮਾਮਲਿਆਂ ਉੱਤੇ ਪ੍ਰਸੰਨਤਾ ਵਿਅਕਤ ਕੀਤੀ ਹੈ। ਸ਼੍ਰੀ ਮੋਦੀ ਨੇ ਕਾਲਾ ਆਜ਼ਾਰ ਰੋਗ ‘ਤੇ ‘ਮਨ ਕੀ ਬਾਤ’ ਦੇ ਆਪਣੇ ਅੰਸ਼ ਵੀ ਸਾਂਝੇ ਕੀਤੇ। ਕੇਂਦਰੀ ਸਿਹਤ ਮੰਤਰੀ, ਡਾ. ਮਨਸੁਖ ਮਾਂਡਵੀਯਾ ਦੇ ਇੱਕ ਟਵੀਟ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ; “ਇਹ ਪ੍ਰੋਤਸਾਹਿਤ ਕਰਨ ਵਾਲਾ ਚਲਨ ਹੈ… ਆਓ ਅਸੀਂ ਇਸ ਨੂੰ ਬਰਕਰਾਰ ਰੱਖੀਏ ਅਤੇ ਕਾਲਾ ਆਜ਼ਾਰ ਨੂੰ ਖ਼ਤਮ ਕਰੀਏ। ਪਿਛਲੇ ਮਹੀਨੇ ਮਨ ਕੀ ਬਾਤ (#MannKiBaat) ਵਿੱਚ ਮੈਂ ਇਸ ਵਿਸ਼ੇ ‘ਤੇ ਜੋ ਕੁਝ ਕਿਹਾ ਸੀ ਉਹ ਵੀ ਸਾਂਝਾ ਕਰ ਰਿਹਾ ਹਾਂ।”
ਮੰਤਰੀ ਮੰਡਲ ਵੱਲੋਂ ਐੱਚਐੱਮਟੀ ਲਿਮਟਡ ਨੂੰ ਬਕਾਇਆ ਤਨਖਾਹਾਂ ਦਾ ਭੁਗਤਾਨ, ਵੀਆਰਐੱਸ/ਵੀਐੱਸਐੱਸ ਦੀ ਸ਼ੁਰੂਆਤ ਲਈ ਬਜਟ ਸਹਿਯੋਗ ਅਤੇ ਟਰੈਕਟਰ ਡਿਵੀਜ਼ਨ ਦੇ ਸੰਚਾਲਨ ਬੰਦ ਕਰਨ ਨੂੰ ਪ੍ਰਵਾਨਗੀ

ਪ੍ਰਧਾਨ ਮੰਤਰੀ ਸ੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਹੇਠ ਹੋਈ ਕੇਂਦਰੀ ਮੰਤਰੀ ਮੰਡਲ ਦੀ ਮੀਟਿੰਗ ਦੌਰਾਨ ਐੱਚਐੱਮਟੀ ਲਿਮਟਡ ਨੂੰ ਬਕਾਇਆ ਤਨਖਾਹਾਂ/ਮਿਹਨਤਾਨੇ ਅਤੇ ਕਰਮਚਾਰੀਆਂ ਸਬੰਧੀ ਹੋਰ ਬਕਾਇਆਂ ਦਾ ਭੁਗਤਾਨ ਕਰਨ ਲਈ ਬਜਟ ਸਹਿਯੋਗ ਦੀ ਪ੍ਰਵਾਨਗੀ ਦਿੱਤੀ ਗਈ ਹੈ। ਐੱਚਐੱਮਟੀ ਟਰੈਕਟਰ ਡਿਵੀਜ਼ਨ ਨੂੰ ਬੰਦ ਕਰਕੇ 2007 ਦੇ ਰਾਸ਼ਟਰੀ ਤਨਖਾਹ ਸਕੇਲ ‘ਤੇ ਵੀਆਰਐੱਸ/ਵੀਐੱਸਐੱਸ ਦੀ ਪੇਸ਼ਕਸ਼ ਦੀ ਵੀ ਪ੍ਰਵਾਨਗੀ ਦਿੱਤੀ ਗਈ ਹੈ। ਬਕਾਇਆ ਤਨਖਾਹਾਂ, ਮਿਹਨਤਾਨੇ ਅਤੇ ਵਿਧਾਨਿਕ ਬਕਾਏ (statutory dues) ਦੀ ਅਦਾਇਗੀ, ਵੀਆਰਐੱਸ/ਵੀਐੱਸਐੱਸ ਅਨੁਗ੍ਰਹਿ ਰਾਸ਼ੀ ਦੀ ਅਦਾਇਗੀ ਅਤੇ ਟਰੈਕਟਰ ਡਿਵੀਜ਼ਨ ਦੀਆਂ ਬੈਂਕਾਂ ਅਤੇ ਲੇਣਦਾਰਾਂ ਆਦਿ ਦੇ ਭੁਗਤਾਨ ਦਾ 718.72 ਕਰੋੜ ਰੁਪਏ (ਨਕਦ) ਖਰਚ ਆਏਗਾ। ਮੰਤਰੀ ਮੰਡਲ ਨੇ ਵਿਆਪਕ ਜਨ ਹਿਤ ਦੀ ਵਰਤੋਂ ਲਈ ਐੱਚਐੱਮਟੀ ਦੀ ਬੰਗਲੌਰ ਅਤੇ ਕੋਚੀ ਸਥਿਤ ਜ਼ਮੀਨ ਦੇ ਕੁਝ ਹਿੱਸੇ ਵੱਖ – ਵੱਖ ਸਰਕਾਰੀ ਸੰਸਥਾਵਾਂ ਦੇ ਨਾਂਅ ਕਰਨ ਲਈ ਵੀ ਪ੍ਰਵਾਨਗੀ ਦਿੱਤੀ ਹੈ।